Η Ρίτα Αντωνοπούλου στο Music Corner! - MusicCorner.gr\nΑρχική MC3 Η Ρίτα Αντωνοπούλου στο Music Corner!\nΗ Ρίτα Αντωνοπούλου στο Music Corner!\nΦωτογραφίες : Χαρά Γερασιμοπούλου\nΗ Ρίτα Αντωνοπούλου συγκαταλέγεται αδιαμφισβήτητα στις σπουδαιότερες σύγχρονες ερμηνεύτριες, εφάμιλλη και επάξια συνεχίστρια των «καλλιτεχνικών μουσών» του θρυλικού Θάνου Μικρούτσικου και της μουσικής τους παρακαταθήκης, την οποία διαρκώς εμπλουτίζει με σεβασμό αλλά και μία πνοή ανανέωσης, διαγράφοντας, παράλληλα, τη δική της πορεία. Η στιβαρή και δωρική ερμηνεία της, η αυθεντικότητα, η επιβλητική παρουσία και η σαγηνευτική χροιά της συνηγορούν στο ότι η Ρίτα Αντωνοπούλου ήρθε ως θιασώτρια της μεγάλης παράδοσης του έντεχνου τραγουδιού, με το «θεόπνευστο έργο» όχι μόνο να κρατήσει άσβεστη τη φλόγα της αλλά και να την αναζωπυρώσει! Εύθραυστη και δυναμική, γαλήνια και εκρηκτική, οξυδερκής και απόλυτα συνειδητοποιημένη, αιθέρια και σαγηνευτική, χειμαρρώδης και ειλικρινής, προσωπικότητα πολυσχιδής, με το δείκτη της πυξίδας της στραμμένο σ’ ένα ελπιδοφόρο «αύριο», «χορεύει πάνω στο φτερό του καρχαρία», όντας ευγνώμων πάντα για όλα όσα έχει «κατακτήσει» μέχρι σήμερα. Η Ρίτα Αντωνοπούλου αποτελεί σίγουρα την επιτομή μίας απαράμιλλης, γνήσιας καλλιτεχνικής προσωπικότητας για την οποία το ταλέντο και η τύχη «συνωμότησαν» δικαίως! Απολαύστε τη σε μία συνέντευξη εφ’ όλης της όλης για όλους και για όλα!\nΑς πιάσουμε το νήμα από την αρχή! Πότε ήταν η πρώτη φορά που νιώσατε τη φλόγα του καλλιτεχνικού δαίμονα να σας καίει και ποια η αντίδραση του οικογενειακού σας περιβάλλοντος όταν αντιλήφθηκε αυτή σας την έφεση;\nΝομίζω ότι δε μπορώ να θυμηθώ την πρώτη φορά γιατί η αγάπη μου για τη μουσική και το τραγούδι ήταν πραγματικά κάτι έμφυτο, ήταν και είναι ένα κομμάτι του εαυτού μου! Οπότε θεωρώ πως και το οικογενειακού μου περιβάλλον το αντιμετώπιζε σαν ένα μέρος του παιδιού! «Τι να κάνουμε; Έτσι μας βγήκε!» (γέλια) Όταν αργότερα μεγαλώνοντας άρχιζαν να ακούνε από τριγύρω – δεδομένου του ότι οι γονείς μου δεν έχουν καμία σχέση με τη μουσική και έτσι δεν ήταν απαραίτητο ότι έπρεπε να αντιληφθούν και κάτι παραπάνω – ότι το παιδί τους έχει ταλέντο κι ένα ιδιαίτερο χάρισμα, δεν ήτανε πολύ θερμοί ως προς το να κάνω κάτι περεταίρω πάνω σ’ αυτό! Οπότε υπήρχε η προοπτική του να σπουδάσω κανονικά, να πάρω το πτυχίο μου και να μπω σε μία δουλειά όπως θέλουν όλοι οι Έλληνες γονείς μέχρι σήμερα. Όμως, τελικά, εγώ είδα πως όταν κάτι είναι να γίνει, σε κυνηγάει κατά κάποιον τρόπο και τα πράγματα έρχονται μόνα τους μετά!\nΕπομένως, υπήρχε η έμφυτη καλλιτεχνική προδιάθεση! Τώρα, δεδομένου του ότι ένα παιδί είναι εξαιρετικά δεκτικό στο να απορροφά και να υιοθετεί πρότυπα και συνήθειες, ποιο ήταν το ερέθισμα που σας είλκυσε και σας μύησε στο συγκεκριμένο χώρο;\nΔεν υπήρχε κάποιο πρότυπο. Τίποτα! Θυμάμαι μόνο ότι ήταν μία ενδόμυχη βαθιά μου ανάγκη. Επειδή, ως παιδί δε μιλούσα ούτε εκφραζόμουν πάρα πολύ – κάτι που μου συμβαίνει και ως ενήλικα πια – το τραγούδι για μένα ήταν μάλλον μία ψυχολογική διέξοδος και ήταν απαραίτητο για εμένα να εξωτερικεύσω τα όσα ένιωθα μέσα από τη μουσική. Οπότε και δε χρειαζόμουν και κάποιο ιδιαίτερο πρότυπο. Ερέθισμα ήταν για εμένα ό,τι κι αν συνέβαινε μέσα στη μέρα μου, δηλαδή είτε ήμουν στεναχωρημένη, είτε χαρούμενη, είτε και θυμωμένη ο τρόπος που το εξέφραζα ήταν να κλείνομαι στο δωμάτιο των γονιών μου, να κλειδώνω την πόρτα και να τραγουδάω. Είχα κιόλας χτυπήματα στους τοίχους από τους γείτονες συνέχεια. Βέβαια, όχι επειδή τους ενοχλούσα αλλά ήταν σημάδι ότι με ακούνε! (γέλια)\nΈχετε δηλώσει, ωστόσο, ότι η υπερηφάνεια αλλά και η αξιοπρέπειά σας δε σας επέτρεπαν να λέτε ότι τραγουδάτε λόγω κάποιας συστολής προφανώς! Τι ήταν αυτό που έκανε τις όποιες αναστολές σας να καμφθούν και να ασχοληθείτε με το τραγούδι επαγγελματικά πια;\nΟι όποιες αναστολές μου άρχισαν να φεύγουν από το 2006 και μετά, δηλαδή από τη γνωριμία μου με το Θάνο Μικρούτσικο, όπου αυτό για μένα ήταν ένα όνειρο το οποίο τότε πήρε σάρκα και οστά. Μάλιστα, δε θα ξεχάσω ποτέ ότι αυτός ο άνθρωπος στάθηκε πλάι μου και όταν του είπα ότι εγώ δεν είχα plan B και ότι εάν δε συνεργαζόμασταν θα ξαναγυρνούσα αναγκαστικά στην πρωινή μου δουλειά και η ενασχόληση μου με το τραγούδι θα γινόταν ως χόμπι πια. Τότε μου είπε χαρακτηριστικά «Αυτό δε θα το ξαναπείς! Είσαι γεννημένη τραγουδίστρια!». Αυτό ήχησε στα αυτιά μου σαν μετάλλιο, το οποίο κερδήθηκε και έπρεπε να συνεχίσω να το κερδίζω και στους επόμενους αγώνες! Οπότε νομίζω ότι εκεί έγινε μέσα μου το μεγάλο κλικ!\nΑποτέλεσε, λοιπόν, το 2006 κομβικό έτος και σταθμό για την καριέρα σας καθώς με το Θάνο Μικρούτσικο έχει οικοδομηθεί μεταξύ σας μία καλλιτεχνική σχέση άφθαρτη χρονικά! Πιστεύετε ότι αυτός ο «δεσμός» είναι, άραγε, καρμικός και πώς βιώνετε γενικά αυτή την κοινή σας πορεία επί τόσα χρόνια;\nΓια να πω την αλήθεια μου, επειδή πάρα πολλά πράγματα έχουν έρθει στη ζωή μου μ’ έναν τρόπο «μαγικό», έχω πιστέψει στο κάρμα! Εξάλλου, ήθελα, πραγματικά, τόσο πολύ να συνεργαστούμε, πίστευα τόσο πολύ ότι ταιριάζω στη μουσική του ανθρώπου αυτού, που θεωρούσα ότι αν με άκουγε δε μπορεί κι αυτός θα το καταλάβαινε, θα το ένιωθε κι εκείνος! Όταν τελικά έγινε, νομίζω ότι ούτε εγώ είχα καταλάβει πόσο πολύ το ήθελα! Όταν έφυγα μετά την οντισιόν που μου είχε πει «Ναι, κορίτσι μου, θα συνεργαστούμε» έβαλα τα κλάματα στο δρόμο και δεν ήξερα ποιον να πρωτοπάρω τηλέφωνο. Ήταν ακριβώς εκείνη η στιγμή που το συνειδητοποίησα και είπα μέσα μου «Ρε συ, έγινε! Να το ορίστε! Ήρθε!» Οπότε πιστεύω πως υπάρχει κάτι πολύ ισχυρό που μας δένει με το Θάνο Μικρούτσικο μουσικά, καλλιτεχνικά και επί σκηνής. Μέσα από την ψυχή μου, λοιπόν, εύχομαι να είναι καλά όχι μόνο γιατί μας έχει δώσει και μου έχει δώσει πολλά αλλά και για να μπορεί να δώσει ακόμη περισσότερα!\n…Το γεγονός ότι ζω από αυτή τη δουλειά εγώ και η μικρή μου και είμαστε μια χαρά κι ακόμη, δόξα τω Θεώ, είναι εντάξει τα πράγματα και τα καταφέρνω με δυσκολίες, βέβαια, αλλά κάνοντας αυτό που με γεμίζει χωρίς εκπτώσεις, για μένα είναι το σημαντικότερο απ’ όλα!\nΚαθ’ όλη την πορεία σας έχετε συμπράξει με πάρα πολύ μεγάλα και καταξιωμένα ονόματα του ελληνικού μουσικού γίγνεσθαι! Υπάρχει, ωστόσο, κάποιο καλλιτεχνικό «απωθημένο» που θα θέλατε στο μέλλον να προσθέσετε στις «κατακτήσεις» σας;\nΟ Αλκίνοος! Τον αγαπώ και τον εκτιμώ βαθιά γιατί έχει μία πολύ αληθινή πορεία, είναι ο πιο αληθινός σε αυτό που έχει ξεκινήσει να κάνει από την αρχή μέχρι και σήμερα, ακολουθώντας το πιστά με πολύ όμορφο και ταπεινό τρόπο. Θα ήθελα, λοιπόν, πολύ να συνεργαστώ μαζί του, αν και δεν το έχουμε συζητήσει ποτέ! Πρέπει να είναι, μάλιστα, η δέκατη συνέντευξη που το λέω. Το λέω από δω, το λέω από κει, το λέω παραπέρα μήπως και κάτι φτάσει στα αυτιά του! (γέλια) Θα το ήθελα πάρα πολύ! Μακάρι!\nΝομίζω πως θα ταιριάζατε απόλυτα! Τώρα θα σας πάω σε μία άλλη όχθη της πραγματικότητας. Πόσο εύκολο ή δύσκολο είναι να κάνει κανείς δημόσιες σχέσεις και να δημιουργήσει γερά θεμέλια ανθρώπινης επικοινωνίας σ’ ένα χώρο που έχουν απλώσει τα δίχτυα τους τα ανταγωνιστικά ένστικτα, η αντιζηλία και η αθέμιτη επιδίωξη της επικράτησης;\nΚοίταξε… Αυτό ή το έχεις ή δεν το έχεις! Αν αποπειραθείς να προσπαθήσεις να το αποκτήσεις θα κλωτσήσει από μόνο του. Εγώ, λοιπόν, το κομμάτι των δημοσίων σχέσεων δεν το έχω και η αλήθεια είναι ότι δε με απασχόλησε πολύ και ποτέ, δε μου αρέσει όλο αυτό! Έχω επιλέξει να το δω από άλλο πρίσμα όλο αυτό που συμβαίνει! Οπότε από τη μεριά μου θεωρώ πως είναι δύσκολο, γιατί είναι έξω από μένα και δε μπορώ ούτε και θέλω να το προσπαθήσω! Θα ήθελα να ήτανε πιο απλά τα πράγματα αλλά δεν γίνεται! Εντάξει, δεν πειράζει γιατί έτσι κι αλλιώς από τότε που ξεκίνησα να κάνω αυτό που κάνω, δεν το έκανα ποτέ ούτε για να πετύχω κάτι συγκεκριμένο ούτε είχα κάποια βλέψη να καταφέρω να γίνω γνωστή. Το γεγονός ότι ζω από αυτή τη δουλειά εγώ και η μικρή μου και είμαστε μια χαρά κι ακόμη, δόξα τω Θεώ, είναι εντάξει τα πράγματα και τα καταφέρνω με δυσκολίες, βέβαια, αλλά κάνοντας αυτό που με γεμίζει χωρίς εκπτώσεις, για μένα είναι το σημαντικότερο απ’ όλα! Θεωρώ, μάλιστα, ότι αυτό θα σου πω και στο μέλλον! Ναι θα ήθελα ιδανικά να ηρεμήσω κάποια στιγμή και να μην έχω την αγωνία του «μετά» για να υπάρχει πάντα κάτι – γιατί αυτό με καίει – αλλά αυτό τον τρόπο ζωής έχω επιλέξει, οπότε…\nΈχοντας περάσει τα χρόνια πια, για μένα είναι πρόκληση να παίρνεις κάτι πολύ γνωστό και αγαπημένο, να το φέρνεις στα δικά σου μέτρα και να το ξανασερβίρεις διαφορετικά στον κόσμο! Απλώς τώρα η διαφορά είναι ότι το κάνω με λιγότερο άγχος και βάρος, δηλαδή πλέον το απολαμβάνω πολύ περισσότερο!\nΓια όλα αυτά ίσως, λοιπόν, σας έχουν δώσει τον τίτλο «Μις Φυσιολογική»! Σ’ έναν κόσμο που μάλλον αυτό θεωρείται από πολλούς ελάττωμα δυστυχώς εσείς πώς «συνομιλείτε» μαζί τους, πώς αλληλεπιδράτε, υπάρχει κάποιος κώδικας;\n(γέλια) Βέβαια, για καλό μου το λένε! Αυτό συγκεκριμένα μου το είχε πει ο Μίλτος ο Πασχαλίδης. Νομίζω πως με αντιπροσωπεύει γιατί δεν μπορώ να κάνω κι αλλιώς! Αυτό είμαι! Οπότε όλο το υπόλοιπο μπορώ απλά να το παρατηρώ. Προσπαθώ να συνυπάρχω απλά και να μη δημιουργούνται προβλήματα! Εξάλλου, όταν είσαι εμποτισμένος με κάποια χαρακτηριστικά κι έχουν περάσει κάποια χρόνια και κάποιες καταστάσεις από πάνω σου μέσα και έξω από τη δουλειά, μετά αυτό δεν αλλάζει. Παραμένεις έτσι και προχωράς.\nΈχοντας στις αποσκευές σας αυτή τη φιλοσοφία, έχετε δημιουργήσει ένα πλούσιο και αξιοζήλευτο βιογραφικό έως τώρα ερμηνεύοντας και επανεκτελώντας διαχρονικές δημιουργίες ανθρώπων που αποτελούν – δίχως ίχνος υπερβολής – κεφάλαια πολιτισμού για την Ελλάδα! Ώσπου να καταξιωθείτε, όμως, μέσα από αυτό, πώς αντιμετωπίζατε τότε και πώς τώρα, όντας πιο ώριμη καλλιτεχνικά, όλον αυτό τον ογκόλιθο τέχνης που πρέπει σε κάθε εμφάνισή σας να σηκώνετε;\nΣτην αρχή, όταν ξεκινήσαμε με το Θάνο Μικρούτσικο που μου είχε προτείνει να κάνουμε εκείνη τη δουλειά με τις επανεκτελέσεις – με την καμεράτα κιόλας – είχα φοβηθεί διότι έλεγα: «Τώρα θα με πάρουνε με τις πέτρες που πάω να ξανατραγουδήσω Αλεξίου, Νταλάρα, Κούτρα και Δημητριάδη και θα πούνε πού πας κοπελιά.» Η αλήθεια είναι πως τότε αφέθηκα στην έμπνευση του δημιουργού, ο οποίος πίστεψε ότι πάμε να κάνουμε κάτι που πρέπει να γίνει! Το γεγονός ότι ήταν παιγμένα και από την καμεράτα, που τους έδινε μία άλλη όψη, βοήθησε πολύ. Οφείλω, λοιπόν, να παραδεχτώ ότι είχε δίκιο, γιατί εγώ κερδισμένη μόνο βγήκα από όλο αυτό, όχι από θέμα σύγκρισης με τους ανθρώπους – προς Θεού! –, αλλά επειδή ξαφνικά και σε μικρή ηλικία μου χρεώθηκε ένα ρεπερτόριο που μπορώ νόμιμα να κουβαλώ στις αποσκευές μου έκτοτε και να με ακολουθεί πλέον για πάντα! Έχοντας περάσει τα χρόνια πια, για μένα είναι πρόκληση να παίρνεις κάτι πολύ γνωστό και αγαπημένο, να το φέρνεις στα δικά σου μέτρα και να το ξανασερβίρεις διαφορετικά στον κόσμο! Απλώς τώρα η διαφορά είναι ότι το κάνω με λιγότερο άγχος και βάρος, δηλαδή πλέον το απολαμβάνω πολύ περισσότερο!\n“…αν δεν ακούσεις την εποχή σου είσαι παρωχημένος αλλά από την άλλη αν μπεις στη διαδικασία να ακούσεις μόνο την εποχή σου και το εφήμερο, γίνεσαι πολύ ανάλαφρος…”\nΩστόσο, είναι αρκετά εύκολο κάποιος να υποκύψει στις σειρήνες της συνήθους αγοραίας νόρμας, του λεγόμενου «σουξέ». Εσείς, όμως, εμμένετε με σθένος στην ποιότητα υπηρετώντας το καλό ελληνικό τραγούδι στην ποιητική του διάσταση μάλιστα! Υπήρξε έστω και μία στιγμή που να νιώσατε προδομένη από αυτή σας την επιλογή;\nΞεκάθαρα όχι! Κάποια πράγματα είναι που δε μπορούν να γίνουν διαφορετικά γιατί αλλιώς θα ένιωθα πολύ ξένη μέσα σε οτιδήποτε άλλο! Αυτό που επέλεξα να κάνω ήτανε σίγουρα μονόδρομος! Δεν υπήρχε μέσα μου κάποιο δίλημμα. Στράφηκα προς τα εκεί που ένιωθα καλά. Ας πούμε, δε μπορώ να νιώσω αυτό που αισθάνομαι όταν λέω το «Μικρόκοσμο» τραγουδώντας κάτι πάρα πολύ ανάλαφρο και χαρούμενο. Ωραίο, βέβαια, θα ήταν και αυτό για μία στιγμή αλλά δεν ανήκω εκεί! Θα το περάσω ενδεχομένως κι αυτό για να κάνω μία πλάκα ή για όποιον λόγο αλλά αλλού είμαι και πάλλομαι ουσιαστικά! Το έχω βρει!\nΕκεί κουμπώνει το «είναι» σας…\nΑκριβώς αυτό! Εκεί ανατριχιάζω, εκεί νιώθω να συγκινούμαι και να δονούμαι ψυχικά!\nΟ καλλιτέχνης, τελικά, πρέπει να «συνομιλεί» με το χρόνο, με την εποχή του ή και με τα δύο ταυτόχρονα;\nΦυσικά και με τα δύο, διότι αν δεν ακούσεις την εποχή σου είσαι παρωχημένος αλλά από την άλλη αν μπεις στη διαδικασία να ακούσεις μόνο την εποχή σου και το εφήμερο, γίνεσαι πολύ ανάλαφρος. Αν το κριτήριο, έτσι, ήταν μόνο τι θα παιχτεί παραδείγματος χάρη στο ραδιόφωνο και τι πουλάει γενικά, δεν θα συνέβαιναν πολύ ωραία πράγματα. Άρα χρειάζεται ένα συνδυασμός αντίληψης για το τι συμβαίνει αυτή τη στιγμή γύρω μου, παίρνοντας μαθήματα απ’ ό,τι διαχρονικό υπάρχει ήδη και όντας, παράλληλα, οξυδερκής! Αυτή τη λογική οφείλει να την ασπαστεί ο ερμηνευτής, τραγουδώντας έτσι που να μπορείς να τον ακούς και μετά από χρόνια, ενώ ακόμη μεγαλύτερης βαρύτητας είναι η δουλειά του στιχουργού και του συνθέτη, που γενούν το κάθε τραγούδι επιφορτισμένοι με το έργο να του δώσουν πνοή διαχρονική!\n…και μόνο η φράση που λέει ο Χικμέτ μιλώντας για έναν άνθρωπο που τον μποδίζουν να βαδίσει, έναν άνθρωπο που τον αλυσοδένουνε, αυτή η αίσθηση της στέρησης της ελευθερίας σε οποιοδήποτε επίπεδο είναι κάτι που με πνίγει και με συγκλονίζει βαθιά!\nΥπάρχει κάποιο τραγούδι από όσα έχετε ερμηνεύσει που σας συγκλόνισε και σας στιγμάτισε μέχρι σήμερα; Κι αν ναι πώς και με τι έχει συνδεθεί αυτό μέσα σας;\nΘα αναφερθώ πάλι στο «Μικρόκοσμο» γιατί είναι το τραγούδι που όταν το τραγούδησα πρώτη φορά, μέσα στο ενάμιση λεπτό που διήρκεσε – καθώς είναι ένα μικρό σε διάρκεια τραγούδι –, ένιωσα αισθήματα που δεν είχα βιώσει ξανά! Η συγκίνηση και η ένταση που μου δημιουργήθηκαν ήταν τόσο πρωτόγνωρες που δεν ήξερα πραγματικά τι να κάνω μόλις τελείωσε το τραγούδι! Ήθελα να φύγω από τη σκηνή, να πετάξω, να αρχίσω να φωνάζω, να κλάψω! Αυτό το τραγούδι είναι και ο κεντρικός άξονας της παράστασης που θα παρουσιάσουμε με το Θοδωρή Οικονόμου προσεχώς στη Σφίγγα! Μάλιστα, και μόνο η φράση που λέει ο Χικμέτ μιλώντας για έναν άνθρωπο που τον μποδίζουν να βαδίσει, έναν άνθρωπο που τον αλυσοδένουνε, αυτή η αίσθηση της στέρησης της ελευθερίας σε οποιοδήποτε επίπεδο είναι κάτι που με πνίγει και με συγκλονίζει βαθιά!\nΩστόσο, εκτός από το τραγούδι έχετε εδώ και αρκετά χρόνια, παράλληλα, απλώσει το πεδίο της καλλιτεχνικής σας δράσης και στα θεατρικά δρώμενα. Πολύ πρόσφατα, μάλιστα, συμμετείχατε στην σπουδαία παράσταση «Ταξίδι στο Σταυρό του Νότου». Πώς βιώσατε αυτή την καλλιτεχνική περιπλάνηση;\nΗ αλήθεια είναι ότι φέτος ήμουν αρκετά πάνω σε θεατρικό σανίδι και με το «Εννέα και πέντε» με το Βασίλη Παπακωνσταντίνου και με το «Ταξίδι στο Σταυρό του Νότου». Για εμένα είναι ευχής έργον όταν συνδυάζονται το τραγούδι και η υποκριτική! Επειδή, αγαπώ πάρα πολύ το θέατρο και επειδή δε μου δόθηκε η ευκαιρία ή μάλλον δεν το κυνήγησα να ασχοληθώ ουσιαστικά με αυτό, όταν μου δίνεται η δυνατότητα να είμαι πάνω σε θεατρικό σανίδι, να υπάρχει μία υποψία υποκριτικής ανάγκης γι’ αυτό που πάμε να κάνουμε και συνδυάζεται με το τραγούδι, εγώ τότε νιώθω στο σπίτι μου. Δώσ’ μου κι άλλο δηλαδή! (γέλια) Μ’ αρέσει πάρα πολύ!\nΤο να ακολουθείς πιστά αυτό που σε «καίει», αυτό που νιώθεις μέσα σου να πάλλεται και να σε οδηγεί στο να δημιουργείς κάτι καινούργιο μακριά από ευκολίες και μανιέρες είναι ό,τι πιο σημαντικό!\nΣτοιχεία θεατρικότητας, μάλιστα, έχετε υιοθετήσει και στις ερμηνείες σας, ενσαρκώνοντας πηγαία τον ήρωα του κάθε τραγουδιού που ερμηνεύετε. Πόσο συναφείς είναι, λοιπόν, αυτές οι δύο τέχνες;\nΑυτές οι τέχνες είναι αλληλένδετες γιατί η λέξη ερμηνεία για μένα εμπεριέχει σίγουρα και το υποκριτικό στοιχείο! Είναι ένας συνδυασμός, τον οποίο όντως επιδιώκω και πια τον εντάσσω κατά κάποιον τρόπο και στις προσωπικές μου παραστάσεις. Έχω ανάγκη, δηλαδή, και το λόγο, έχω ανάγκη να υπάρχει ένα εσωτερικό νήμα που να συνδέει τη μουσική μου παράσταση, να μην είναι, δηλαδή, απλά μία συναυλία που έχω βάλει στη σειρά ορισμένα τραγούδια. Γι’ αυτό και πολύ άμεσα θα ξανανέβω στο θεατρικό σανίδι περίπου το Γενάρη.\nΘέλει σίγουρα μεγάλη θέληση και πολύπλευρη αναζήτηση για να παραμείνει ένας καλλιτέχνης «ζωντανός»! Εσείς ποιο πιστεύετε ότι είναι το «ελιξίριο» που τον ανατροφοδοτεί και αναζωπυρώνει τη δημιουργικότητά του;\nΤο να ακολουθείς πιστά αυτό που σε «καίει», αυτό που νιώθεις μέσα σου να πάλλεται και να σε οδηγεί στο να δημιουργείς κάτι καινούργιο μακριά από ευκολίες και μανιέρες είναι ό,τι πιο σημαντικό! Βέβαια, και η ευκολία μέσα στο πρόγραμμα είναι, καθώς σε κάποια περίοδο μπορεί να είναι ανέφικτο αυτό που θέλεις. Για το προχώρημα, όμως, χρειάζεται πολύ μεγαλύτερη επαφή με το «μέσα» σου! Επίσης, αυτό που σίγουρα τροφοδοτεί είναι και η αλληλεπίδραση με τον κόσμο από τον οποίο παίρνεις έναν παλμό για το τι αγαπούν σ’ εσένα, τι ζητάνε από σένα, τι περιμένουν από εσένα! Ο κόσμος αντιλαμβάνεται την αλήθεια μας και αυτό είναι και το μεγάλο κέρδος που έχω εγώ μέσα στα χρόνια!\nΠαρόλα αυτά, κάποιες φορές η αποδοχή και η αγάπη του κόσμου μεταβάλλει την ψυχοσύνθεση ενός καλλιτέχνη. Πόση δύναμη θέλει για να χαλιναγωγήσει κάποιος την ανθρώπινη αδυναμία της έπαρσης που εύλογα, βέβαια, δημιουργείται και να κρατήσει τα πόδια του στη γη;\nΔεν ξέρω πώς να σου απαντήσω σ’ αυτό! Μπορώ, όμως, να σου πω ότι εγώ γυρίζω σπίτι μου, στο παιδί μου και το παιδί πρέπει να διαβάσει, να πάει σχολείο, να πάει στο μπαλέτο, να κοιμηθεί το βράδυ νωρίς, να ξυπνήσουμε στις έξι και μισή, να φάει, να κάνει μπάνιο, μία κανονική ζωή που πρέπει να έχει ένα παιδάκι! Δεν έχω χρόνο για έπαρση! (γέλια) Δεν έχω χρόνο ούτε για πρεμιέρες, ούτε για PR, ούτε για τίποτα απ’ όλα αυτά! Ωστόσο, δεν το λέω για κακό! Ενδεχομένως, δηλαδή, αν δεν είχα μπει κι εγώ σ’ αυτή τη διαδικασία του να κάνω και να μεγαλώσω ένα παιδί, μπορεί κι εγώ να κυνηγούσα και να ήθελα να κάνω κάτι τέτοιο με το δικό μου τρόπο, βέβαια, πάντα! Όμως, αυτή τη στιγμή δεν έχω χρόνο για κάτι τέτοιο!\nΓια το προχώρημα, όμως, χρειάζεται πολύ μεγαλύτερη επαφή με το «μέσα» σου!\nΌλα αυτά τα χρόνια που δραστηριοποιείστε στο χώρο του θεάματος αντιμετωπίσατε ποτέ κάποια απογοήτευση και αν ναι πώς επέδρασε αυτή επάνω σας;\nΝαι φυσικά! Απογοητεύεσαι, βέβαια, κυρίως από ανθρώπους που μπορεί κάπως να τους είχες μέσα σου και, τελικά, να διαπιστώνεις ότι δεν έχει να κάνει το έργο τους με την προσωπικότητά τους απαραιτήτως! Μετά αποφασίζεις να κρατήσεις το έργο και να αφήσεις την προσωπικότητα, να μην την κάνεις πολύ παρέα! (γέλια) Όταν, μάλιστα, βρίσκεσαι σε συνεργασία εκεί δυσκολεύουν ακόμη περισσότερα τα πράγματα αλλά απ’ την άλλη υπάρχει και η θετική όψη που λέει ότι μπορεί να μην μπορούμε να τα βρούμε εμείς οι δύο αλλά θα δουλέψουμε μαζί μία σεζόν και μετά δε χρειάζεται να ξαναδουλέψουμε. Δεν είμαι, δηλαδή, σε ένα γραφείο που θα πρέπει να σε τρώω στη μάπα από το πρωί μέχρι το απόγευμα κάθε μέρα για το υπόλοιπο της ζωής μου! Έτσι, είναι δύσκολο να ταιριάξεις και στη σκηνή με έναν τέτοιο άνθρωπο με τον οποίο υπάρχουν προσωπικές προστριβές, καθώς όταν ανεβαίνεις επάνω πρέπει να είναι η ψυχή και η αλήθεια σου που βγαίνουν μπροστά. Δεν είναι ωραίο, λοιπόν, να μην υπάρχει σύμπνοια κι αγάπη. Η έλλειψη αυτών των αρετών είναι το απογοητευτικό!\nΜάλιστα, ζούμε σε μία εποχή που δυστυχώς η απογοήτευση μαστίζει την κοινωνία μας και μάλλον όχι άδικα! Άραγε, αρκεί η τέχνη για να λυτρώσει τον κοινό άνθρωπο από τα καθημερινά του προβλήματα και να του ανοίξει ένα διαφορετικό μονοπάτι θέασης του κόσμου;\nΗ τέχνη σίγουρα δεν είναι πανάκεια, ούτε θα μας φέρει επανάσταση, ούτε μπορεί να μας λύσει τα προβλήματά που κουβαλάμε, ούτε να μας βγάλει από την όποια κρίση! Η τέχνη απλώς ήταν, είναι και θα είναι πάντα συνοδοιπόρος του ανθρώπου σε κάποια κρίσιμη συγκυρία. Μπορεί να σε εμψυχώσει, να σε ξυπνήσει, να σε ταρακουνήσει, να σε κάνει να νιώσεις μια μικρή εξέγερση μέσα σου, η οποία, όμως, εξαρτάται από εσένα πόσο θα κρατήσει και που θα την διοχετεύσεις μετά όταν θα φύγεις από εκεί που έλαβες το ερέθισμα είτε αυτό είναι κινηματογράφος, είτε μία θεατρική παράσταση, είτε ένα live. Μπορεί, δηλαδή, να σου δώσει μία χείρα βοηθείας και μία διέξοδο, αλλά οπωσδήποτε δε θα σου λύσει τα θέματά σου!\nΤώρα φανταστείτε ότι βρίσκεστε εγκλωβισμένη μέσα σε έναν θάλαμο που ονομάζεται «καθημερινότητα», στον οποία υπάρχουν περιφερειακά πόρτες πίσω από τις οποίες κρύβεται και ένας διαφορετικός κόσμος προς τον οποίο έχετε την ευκαιρία να αποδράσετε. Εσείς θα παραμένατε σε αυτόν το θάλαμο ή θα τολμούσατε να ανοίξετε κάποια από αυτές τις πόρτες. Και αν ναι, ποιος θα ήταν ο ιδανικός κόσμος που θα θέλατε να υπάρχει πίσω από τη δική σας επιλογή;\nΝαι ενδεχομένως κάποια πόρτα θα άνοιγα γιατί πάντοτε ελπίζω σε κάτι καλύτερο! Αν θα μπορούσα, λοιπόν, να διαλέξω τον ιδανικό μου κόσμο θα ήταν αυτός που θα ευχόταν και μία κοπέλα στα καλλιστεία! Ειρήνη και αγάπη για όλο τον κόσμο και τα παιδάκια να μην πεινάνε! (γέλια) Κάτι τέτοιο! Και, επίσης, να υπάρχει ομόνοια, ο καθένας να κάνει αυτό που θέλει χωρίς να ενοχλεί τον άλλο, να υπάρχει σύμπνοια και όλα αυτά τα πολύ ιδεατά. Αν μπορούσα να προσθέσω κάτι στον κόσμο μου που θα εξαπλωνόταν και στον υπόλοιπο θα ήθελα να είναι κυρίως η δικαιοσύνη και η αξιοκρατία, που τόσο έχουμε ανάγκη!\nΗ Τέχνη μπορεί, δηλαδή, να σου δώσει μία χείρα βοηθείας και μία διέξοδο, αλλά οπωσδήποτε δε θα σου λύσει τα θέματά σου!\nΔυστυχώς, όμως, ζούμε στην εποχή της απομυθοποίησης και της έκπτωσης των ηθικών – και όχι μόνο – αξιών. Πόσο εύκολο ή δύσκολο είναι να δημιουργήσει κάποιος υγιή πρότυπα μέσα στην τόση ανουσιότητα που μας πυρπολεί από παντού εν μέσω κρίσης;\nΕίναι πραγματικά δύσκολο διότι πρέπει να έχεις έντονη επιθυμία και να ψάξεις με θέρμη για υγιή πρότυπα διότι είναι από την άλλη μεριά όσων σου σερβίρονται! Οπότε για να δημιουργήσουν πρότυπα οι πιο νέοι άνθρωποι χρειάζονται βοήθεια από το περιβάλλον τους που παίζει τεράστιο ρόλο αλλά πρέπει να υπάρχει η προσωπική θέληση του καθενός για να ψάξει, για να ψάξουμε τι θα μας πάει μπροστά και με τι μπορεί να ταυτιστούμε που θα μας κάνει καλό! Αλλιώς όλα τα υπόλοιπα πρότυπα, που μας προσφέρονται σήμερα δίχως να τα ψάξουμε εμείς, είναι ως επί το πλείστον μασημένη τροφή και δυστυχώς είναι και από τις τροφές με τα πολλά έψιλον!\nΖούμε σε μία κοινωνία που αδιαμφισβήτητα βιώνει την ηγεμονία των media, που επιβάλλουν ένα ομοιόμορφο και ευτελές καλλιτεχνικό μοτίβο. Υπάρχει, λοιπόν, η εντύπωση ότι έχει εδραιωθεί ένα σύστημα που φαίνεται ίσως και απροσπέλαστο για τους νέους φιλόδοξους, ποιοτικούς δημιουργούς. Είναι όντως έτσι τα πράγματα ή υπάρχει κάπου έστω μία Κερκόπορτα, για να εισέλθουν κι αυτοί στο χώρο χωρίς, όμως, αυτός να τους καταπιεί;\nΕγώ αυτή την μυστική πορτούλα ακόμη δεν την έχω βρει και αν όντως υπάρχει είναι πάρα πολύ καλά κρυμμένη! Υπάρχει σαφώς κάποιο σύστημα και δεν αναφέρομαι μόνο στο εμπορικό. Υπάρχει σύστημα και στη δική μας τη δουλειά και δεν αντιμετωπίζεται καθόλου εύκολα! Δεν έχω να προτείνω, λοιπόν, κάτι σε ένα παιδί που θα έρθει να μου πει ας πούμε ότι γράφει τραγούδια ή ότι έχει αυτή τη φωνή. Τι να κάνουμε; Ποιος θα πληρώσει και τι; Που θα γίνει η δισκογραφική δουλειά; Και μετά αφού γίνει που θα πουληθεί, σε ποιο δισκοπωλείο; Και μετά ποιο ραδιόφωνο θα την προωθήσει; Και μετά τι; Που θα κάνει live; Ποιος θα το πληρώσει; Ουσιαστικά προσπαθούμε να κάνουμε κι εμείς οι ίδιοι πράγματα τροφοδοτώντας οι ίδιοι τον εαυτό μας και επενδύοντας οι ίδιοι. Από όποιο κέρδος έχουμε πρέπει να επενδύουμε ξανά στο εαυτό μας μήπως και αυτό αποδώσει! Δεν υπάρχει από πίσω ένα στήριγμα! Δεν υπάρχει ένα σύστημα που να βοηθάει στο να δημιουργήσεις και να προχωρήσεις αυτή τη στιγμή σ’ αυτή τη δουλειά! Το ακριβώς αντίθετο! Σου κόβει τα γόνατα! Κι αυτό δεν είναι απλά λυπηρό! Αν δε βρεθεί, μάλιστα, άμεσα μία λύση, αν αυτό δεν αλλάξει με έναν τρόπο σύντομα, αναγκαστικά θα μένουν στην αφάνεια άνθρωποι που δεν θα έπρεπε και έτσι δε θα μάθουμε ποτέ ούτε ένα σπουδαίο καινούργιο στιχουργό, ούτε έναν σπουδαίο καινούργιο συνθέτη, ούτε μια σπουδαία καινούργια φωνή! Δε θα γίνονται νέα πράγματα και θα εξακολουθούμε να ακούμε τα ίδια και τα ίδια, μένοντας στάσιμοι και στο επίπεδο του πολιτισμού πια!\n…πλήττω αφόρητα διαβάζοντας δελτία τύπου! Δεν θέλω να πω ούτε τι ακριβώς είναι αυτό που θα κάνω, ούτε τι τραγούδια θα πω, ούτε ποιων συνθετών, ούτε θέλω να περιγράψω το πρόγραμμά μου.\nΤώρα, βέβαια, καλώς ή κακώς τα μέσα κοινωνικής δικτύωσης έχουν εισβάλει δραστικά στην καθημερινότητά μας, κινώντας τα νήματα της ζωής μας σήμερα. Εσάς ποια είναι η σχέση σας με αυτά; Είστε επιφυλακτική απέναντί τους ή αφήνεστε στη μαγεία της επικοινωνίας που προσφέρουν;\nΑυτή η επικοινωνία με τον κόσμο μέσω των μέσων κοινωνικής δικτύωσης είναι κάτι ωραίο ή και όχι ορισμένες φορές, γιατί δεν έχεις να κάνεις πάντα με κόσμο που είναι καλά στα μυαλά του! Και πάλι, όμως, δε μπορώ να αρνηθώ ότι το facebook είναι ένα πάρα πολύ μεγάλο εργαλείο προβολής αυτού που κάνω και το χρησιμοποιώ, χωρίς να έχω μπει, ωστόσο, στη διαδικασία να κάνω οτιδήποτε άλλο, όπως instagram και τα λοιπά, γιατί δε μπορώ να αφιερώσω άλλο χρόνο πέρα από αυτόν που αφιερώνω στην προσωπική μου σελίδα! Μπορώ να το χρησιμοποιήσω μόνο σαν εργαλείο δουλειάς και αυτό είναι το μόνο που με αφορά. Τώρα από την άλλη αν αρχίσω να απαντάω σε όλα τα ερωτήματα του τύπου «Τι κάνεις;» χαθήκαμε! Και το youtube είναι ένα πάρα πολύ πολύτιμο εργαλείο! Με έχουν ανακαλύψει μέσω youtube και, έτσι, έχω πάει δύο φορές για δουλειά στο εξωτερικό, στο Ισραήλ και στην Ολλανδία.\nΘα δανειστώ τώρα μία πρόσφατη ανάρτησή σας στο facebook: «Τη μαγεία δεν την πιάνεις με την ερμηνεία της μαγείας, πόσο μάλλον με την περιγραφή της ερμηνείας της μαγείας. Ή κελαηδάς ή σωπαίνεις. Δε λες: αυτό που κάνω είναι κελαηδητό!» Τι σημαίνουν για εσάς αυτά τα λόγια του Οδυσσέα Ελύτη;\nΚατ’ αρχάς πλέον πλήττω αφόρητα διαβάζοντας δελτία τύπου! Δεν θέλω να πω ούτε τι ακριβώς είναι αυτό που θα κάνω, ούτε τι τραγούδια θα πω, ούτε ποιων συνθετών, ούτε θέλω να περιγράψω το πρόγραμμά μου. Αυτό που έχω κάνει είναι «εγώ» παρέα με έναν άνθρωπο που εκτιμώ βαθιά και είναι ένας σπουδαίος πιανίστας και συνθέτης, εξαιρετικός σε αυτό που κάνει. Φυσικά αναφέρομαι στο Θοδωρή Οικονόμου με τον οποίο θα εμφανιστούμε μαζί στη «Σφίγγα» για τέσσερις παραστάσεις, 21 και 28 Οκτωβρίου καθώς και 4 και 11 Νοεμβρίου. Είμαστε, λοιπόν, δύο άνθρωποι που πάνω στη σκηνή ξέρω ότι θα δώσουμε το εκατό τοις εκατό της ψυχής μας! Δεν έχει σημασία τι τραγούδια θα πούμε γιατί αυτά που θα πούμε είναι ήδη γνωστά. Θα εμπλουτίσουμε, βέβαια, το πρόγραμμά μας και με καινούργια. Δεν έχει σημασία, όμως, να περιγράψω αυτή την παράσταση με λόγια κι ούτε θέλω να το κάνω, γιατί νιώθω πολύ άσχημα να πρέπει να πω κοινότυπα πράγματα. Αν σε έχει προσελκύσει αυτό που κάνω μέχρι σήμερα, αν σε προσελκύει η αφίσα που έφτιαξα, αν σε προσελκύει κάτι, θέλω να έρθεις να το ανακαλύψεις!\nΕπειδή η συγκεκριμένη δημοσίευση έγινε με αφορμή την πολυαναμενόμενη καλλιτεχνική σας συνεύρεση με το Θοδωρή Οικονόμου, θα ήθελα να μου πείτε πώς προέκυψε η ιδέα της συνεργασίας σας;\nΠροέκυψε μία ωραία μέρα μέσα στο καμαρίνι, λίγο πριν βγω να τραγουδήσω τον «Willie» στην παράσταση «Ταξίδι στο Σταυρό του Νότου» το καλοκαίρι. Σκεφτόμουν τι θα κάνω αφού ήξερα ότι δε μπορώ να έχω μαζί μου τους βασικούς μου συνεργάτες που πορευόμασταν μαζί τόσο καιρό, γιατί ήμασταν όλοι κάπως μπλοκαρισμένοι με τις ημερομηνίες. Ξαφνικά μου ήρθε ο Θοδωρής στο μυαλό! Ήξερα, βέβαια, ότι είχε αποσυρθεί από τα live τα τελευταία χρόνια, όμως για εμένα ήταν η ιδανική λύση και αποφάσισα να τον πάρω τηλέφωνο, να του το προτείνω κι ό,τι γινόταν! Είπα μέσα μου «ξεκίνα με αυτό που πραγματικά θέλεις να συμβεί και μετά βλέπουμε!». Τελικά, συνέβη και, μάλιστα, ακύρωσε και πράγματα δικά του για να συνυπάρξουμε. Γι’ αυτό το εκτιμώ ακόμη περισσότερο και τον ευχαριστώ και δημόσια!\nΣτην αφίσα που προαναγγέλλει την καλλιτεχνική σας συνάντηση με το Θοδωρή Οικονόμου παρουσιάζεστε να έλκετε ένα λεηλατημένο από τον καιρό και τις κακουχίες δέντρο! Τι σημαίνει για εσάς αυτή η εικόνα και πώς προέκυψε;\nΣημαίνει πάρα πολλά! Καταρχάς διότι αυτή η εικόνα έχει πάρα πολύ μεγάλη συναισθηματική αξία για μένα γιατί έγινε για πολύ συγκεκριμένο λόγο. Όμως, αυτό που αναδεικνύει είναι η δύναμη ψυχής του ανθρώπου, που αντιστέκεται, προχωρά, ελπίζει, συνεχίζει, δεν το βάζει με τίποτα κάτω και νικά! Και επειδή αυτή η εικόνα από την πρώτη στιγμή που δημιουργήθηκε για εμένα ήταν εξαιρετικά σημαντική, από εκεί αποφάσισα ότι αυτή θα είναι και ο κεντρικός πυρήνας αυτού που θα κάνω, αυτή θα με οδηγήσει στο τι θα είναι αυτή η παράσταση που θα παρουσιάσουμε! Κι όλη αυτή η ιδέα της στιγμής που απαθανατίσαμε προέκυψε στη Σκιάθο κάτι ξημερώματα φέτος το καλοκαίρι.\nΥπάρχει κάποιο άλλο νέο ανακοινώσιμο καλλιτεχνικό σας βήμα που θα θέλατε να μοιραστείτε μαζί μας;\nΑυτή η παράσταση που έχουμε ετοιμάσει για τη Σφίγγα θα κάνει μία μικρή περιοδεία μέχρι και το Γενάρη σε κάποιες επαρχιακές πόλεις. Μετά, όμως, θα επιστρέψω γιατί θα κάνουμε μία καινούργια μουσική παράσταση με το Θέμη Μουμουλίδη στη σκηνοθεσία. Ακόμη, βέβαια, δεν έχουμε αποφασίσει τον τίτλο. Θα είναι σίγουρα μουσικοθεατρικό, θα είναι σίγουρα σε κάποιο θέατρο κεντρικό και θα πλησιάζει ενδεχομένως την ιδέα του μουσικού cabaret που είχαμε κάνει το 2011. Περιμένω, λοιπόν, εναγωνίως να δω τι θα προκύψει και σ’ αυτό για να ξεκινήσουμε μάλλον από Γενάρη κατευθείαν!\nΚλείνοντας τι θα θέλατε να πείτε στους αναγνώστες του Music Corner;\nΝα μη το βάζουμε κάτω! Εύχομαι να δω μάτια από κοντά! Μου αρέσει να συνομιλώ με τους ανθρώπους μέσω της μουσικής γιατί έχουμε να πούμε πολύ περισσότερα έτσι!\nΣας ευχαριστούμε πάρα πολύ για όλα όσα μοιραστήκατε μαζί μας!


Ray - iShow.gr\nΒιογραφική ταινία αμερικανικής παραγωγής 2004\nΟ Τζέιμι Φοξ βραβεύτηκε με Όσκαρ για την ερμηνεία του στην ταινία ως Ρέι Τσαρλς. Η ταινία αφηγείται τη ζωή του μεγάλου αμερικανού μύθου της μουσικής από την αρχή της καριέρας του έως το απόγειο και την παγκόσμια αναγνώριση και καταξίωσή του. Η ανθρώπινη δύναμη ξεπερνά κάθε εμπόδιο και ο Ρέι Τσαρλς είναι ο μουσικός που πάλεψε σκληρά και κατάφερε να φτάσει πιο ψηλά απ’ ότι θα μπορούσε κανείς να φανταστεί. Η ταινία πήρε επίσης Όσκαρ καλύτερης φωτογραφίας και καλύτερης σκηνοθεσίας.\n•\tO 60χρονος σκηνοθέτης Τέιλορ Χάκφορντ [Proof Of Life, Ο Δικηγόρος Του Διαβόλου, Λευκές Νύχτες, Against All Odds, Ιπτάμενος & Τζέντλεμαν] έχει πάθος με τη μουσική: το 1987 γύρισε το “Hail! Hail! Rock’n’Roll” για το Τσακ Μπέρι, ενώ έχει κάνει την παραγωγή στα “La Bamba”  και “When We Were Kings” . Ο ίδιος χαρακτήρισε το “Ray”, «έργο ζωής». Είναι χαρακτηριστικό ότι τα τελευταία τέσσερα χρόνια δεν ασχολήθηκε με τίποτε άλλο.\n•\tΗ συνολική προετοιμασία από την πρώτη συνάντηση του Χάκφορντ με το Ρέι Τσαρλς μέχρι την έξοδο τις ταινίας στην Αμερική ξεπέρασε τα 15 χρόνια. Αρχικά, τα στούντιο ήταν επιφυλακτικά για την εμπορικότητα μιας μουσικής βιογραφίας, στην πορεία όμως εκδηλώθηκε ενδιαφέρον από πολλές πλευρές, με τη Universal να επικρατεί στο τέλος.\n•\tΣτα μέσα της δεκαετίας του ’70, το πάθος του Ρέι Τσαρλς για τις γυναίκες και τις τοξικές ουσίες ήταν τέτοιο που κόντεψε να του στοιχίσει τη ζωή. Eυτυχώς για όλους, κατάφερε να κερδίσει τη μάχη με τους δαίμονές του… Αυτή η υπέρβαση καταγράφεται και στην ταινία.\n•\tΟ ίδιος ο Rέι Τσαρλς [1930-2004], μόλις έμαθε την πρόθεση του Tέιλορ Χάκφορντ, φρόντισε να μην αφήσει τίποτα στην τύχη: πέρασε από προσωπική audition τον πρωταγωνιστή Τζέιμι Φοξ, επιμελήθηκε το σάουντρακ και πρόλαβε, προτού πεθάνει, να «δει» την ταινία χάρη στο σύστημα audio description.\n•\tΣε όλες τις σκηνές ο Τζέιμι Φοξ παίζει κανονικά πιάνο. Στο τελικό μοντάζ «απλώθηκαν» από πάνω οι ηχογραφήσεις του Ray Charles.\n•\tΓια 14 ώρες την ημέρα, μέχρι και το περασμένο καλοκαίρι που ολοκληρώθηκαν τα γυρίσματα, ο Τζέιμι Φοξ φορούσε ειδικά καλύμματα στα μάτια που εμπόδιζαν την όρασή του, ώστε να αισθάνεται πραγματικά τυφλός.\n•\tΗ ταινία ήταν υποψήφια για Χρυσή Σφαίρα στην κατηγορία Musical/Comedy. Στις 12 Φεβρουαρίου, στην πλατεία Λέστερ, θα διεκδικήσει τέσσερα BAFTA [British Academy of Film & Television Awards]: σεναρίου [Τζέιμς Γουάιτ], α’ αντρικού ρόλου [Τζέιμι Φοξ], μουσικής [για το πρωτότυπο score του Σκοτσέζου Κρεγκ Άρμστρονγκ] και ήχου.


Η απάντηση της οικογένειας του Παντελή Παντελίδη μετά τα αποτελέσματα των τοξικολογικών! Βίντεο - TLIFE\nΗΟΜΕ Ειδήσεις - Νέα Τατιάνα Live Η απάντηση της οικογένειας του Παντελή Παντελίδη μετά τα αποτελέσματα των τοξικολογικών! Βίντεο\n01.04.2016 | 17:45\nΗ απάντηση της οικογένειας του Παντελή Παντελίδη μετά τα αποτελέσματα των τοξικολογικών! Βίντεο\nΤο αλκοόλ στο αίμα του 32χρονου τραγουδιστή Παντελή Παντελίδη ήταν πέρα από κάθε όριο υψηλό, σε τέτοιο βαθμό που ο συγκεκριμένος άνθρωπος ήταν σχεδόν λιπόθυμος. Αυτό έδειξαν οι τοξικολογικές εξετάσεις.\nΗ τελική μέτρηση του ποσοστού αλκοόλ στο αίμα του ξεπερνά τα 2,70 mg ανά λίτρο αίματος, ένα ποσοστό τεράστιο που δείχνει πως είχε καταναλωθεί το λιγότερο ένα μπουκάλι βαρύ αλκοολούχο ποτό από τον 32χρονο τραγουδιστή.\nΜε μία τέτοια ποσότητα αλκοόλ ο τραγουδιστής κυριολεκτικά βρισκόταν οριακά σε κατάσταση λιποθυμίας. Η οικογένεια του τραγουδιστή απαντά στα αποτελέσματα των τοξικολογικών μέσω του νέου δικηγόρου που την εκπροσωπεί.


the Greek CLOUD » Aναλώσιμη φλυαρία\nΤα έχετε κάνει μπάχαλο, κυβερνήτες. Και οι διεκδικητές, κοιμούνται. Προλαβαίνετε. Να «παίξετε» τους ενδοτικούς και τους αυστηρούς. Οικονομία στα λάχανα ώσπου να βγουν τα πράσα. Πάψτε το παραλήρημα, βλέποντας παντού φανταστικά φασισταριά. Το ποσοστό του Ιουνίου 2012, μάλλον το έχετε στο τσεπάκι. Όχι από τη ρητορική σας, αλλά από την εξαχρείωση που οργανώσατε. Μπάστα. Φτάνει. Με πράσινες σημαίες που σείουν κάτι καρμίρηδες, δεν βγαίνει μεροκάματο. Μήτε με απόκρυψη στατιστικών. Η χώρα ρετάρει. Δεχτήκατε την ακροδεξιά συνεργασία, ασκώντας ψευτοσταλινισμό της κακιάς ώρας. Τον έχετε τον μεγάλο Πατερούλη σας. Στο πρόσωπο ενός απλού Ωτακουστή που παίζει τον Εραστή του Χάους.\nΔιπλασιάσατε τον όγκο των πλεονασμάτων και διψάτε γι’ άλλα. Ξοδιάζοντάς τα σε επιδόματα και χατίρια. Η Αγορά σας άκουσε. Δείτε τις διαφημίσεις και τα σχετικά. Εμπόριο με «ό,τι πάρεις ένω ευρώ» είναι χαράμι της πλάκας. Δεν σας παίρνει να αλλάξετε στολές και να καμώνεστε πως θα σας σώσουν τα αλληλέγγυα επιδόματα. Ιδεολογικώς, μάπα. Εργονομικώς-πως να υπάρξει εκκίνηση με χειροπέδες; Το παρασιτικό κράτος κυριαρχεί. Αυτοί που πείσατε,θα πεταχτούν στους πέντε δρόμους από τα παιδιά τους τα ίδια. Δεν βγαίνει ο βίος με ριάλιτι και τοστάκια.\nΣας έχουν για αναλώσιμη φλυαρία. Με αντίπαλο έναν λιγότερο σαστισμένο, ακόμη και την δική σας ψήφο θα ψάχνατε. Το 25% που επιδιώκετε, δεν θα σας βοηθήσει. Βλέπετε τον Ζαβό Κληρονόμο τι κατάφερε στα 2009 και πόσο τον βόλεψε το μεγάλο ποσοστό του. Καθόλου. Επιλέξατε για θύμα την πράσινη νοσταλγία που άγεται και φέρεται ακαθοδήγητη από ψηφισμένα και ακυρωμένα ζόμπι.\nΠουθενά δεν υπάρχει εκείνος ο πανθορών οφθαλμός της Δίκης, σύμφωνοι, αλλά ο πρέσβυς στον οποίον στηρίζεστε, χαμπάρι δεν έχετε πως σας έχει πιόνι στο σκάκι που παίζει η αστερόεσσα με την ημισέληνο. Γι’ αυτό σας βάζει να δέσετε τα σορόπια με το Μακεδονικό, γι’ αυτό τα αεροσκάφη του περνάνε πάνω από την Ακρόπολη και ευδαιμονίζεστε. Αλλ΄όταν θα΄ρθει οι καιρός κι οι βουρλισμένοι χρόνοι, θα σας ζητήσει, ως σύμμαχος και δαίδαλος αυλά, να μοιραστείτε μερικά «δίκαια» με τον αναμορφωμένο Σύμμαχο και στο Καστελόριζο θα ψάχνονται χωρις ΑΟΖ, αλλά τότε,και πρίν τα δικράνια γυαλιστούν, θα έχετε στείλει τον Μπέμπαντα στας Ευρώπας και όλα καλά.\nΒάλατε την αστυνομία να δείχνει δραστηριότητα, αλλά εκεί που δεν σας ενοχλεί. Και πλήθος άλλα ρυθμίζετε, απ΄αυτά που μπορούσαν να χαρακτηριστούν ημιπολυτελείας. Και το Κέντρο δεν σας ενδιαφέρει να το μικρύνετε επειδή ανακαλύψατε πράσισες ανταύγειες στο ροζαλί σεμεδάκι σας, αλλά για να μη μπορέσει ο Κυριακεύων να συμπήξει μετεκλογικά ποσοστό που βολεύει τους λογαριασμούς σας.\nΤότε, θα αλλάξετε πρόσωπο και θα φιλοδοξείτε να γίνετε ρυθμιστές του ελληνικού μέλλοντος.


Posted byDimitra Ioannou December 10, 2020 December 13, 2020 Posted inUncategorized\nΣτον Γιώργο Ιωάννου\nΦωτογραφία: Δήμητρα Ιωάννου\nΑυτό είναι ένα κείμενο φτιαγμένο από αναμνήσεις της μητέρας μου, του αδελφού μου, της αδελφής του και δικές μου. Το πρώτο πρόσωπο εναλάσσεται ανάλογα με την ανάμνηση. Το είχα γράψει αρχικά σαν επικήδειο και το δημοσεύω σήμερα μαζί με νέες σκέψεις και σημειώσεις.\nΣε θυμάμαι σαν ζωγραφική:\nΘυμάμαι την εργατικότητά σου, την αφοσίωσή σου, το πάθος σου για τη δουλειά σου.\nΘυμάμαι πως μου έγραφες ότι από μικρός αντιλαμβανόσουν τον κόσμο μέσα από τις εικόνες και γι’ αυτό ζωγράφιζες.\nΘυμάμαι τα σωληνάρια Rembrant της Talens, τα σωληνάρια LeFranc, τα σωληνάρια από τον περίφημο Senellier στην αριστερή όχθη του Παρισιού, εκείνο το κόκκινο που δεν έβρισκες στην Αθήνα.\nΘυμάμαι να παίρνω ένα από τα πινέλα σου για να σε βοηθήσω να τελειώσεις το έργο που ζωγράφιζες μια χρονιά που ήμουν γύρω στα τρία.\nΘυμάμαι να μου ζωγραφίζεις ένα έργο με αεροπλάνο, καράβι και αυτοκίνητο επειδή στο ζήτησα κι εγώ μετά να σου λέω πως δεν μ’ αρέσουν αυτά τα συγκεκριμένα αεροπλάνα, καράβια, αυτοκίνητα.\nΣε θυμάμαι σαν τίτλους έργων:\nΑπό την ατομική έκθεση στη Γκαλερί Νέες Μορφές, 1966.\nΣε θυμάμαι σαν Αθήνα:\nΘυμάμαι πόσο αγαπούσες και αναπολούσες τη προπολεμική Αθήνα και πόσο προσπάθησες να διαφυλάξεις κομμάτια της με ακροκέραμα που έβρισκες πεταμένα, με μια συλλογή από καρτ ποστάλ, με τα νεοκλασσικά σπίτια και τις φιγούρες εποχής που αναπαριστούσες στα έργα σου.\nΣε θυμάμαι σαν μυρωδιά:\nΗ μυρωδιά του καπνού της πίπας.\nΗ μυρωδιά από το νέφτι με το οποίο ξέβγαζες τα πινέλα.\nΗ μυρωδιά από τα ζουμπούλια που έφερνες σπίτι.\nΣε θυμάμαι σαν εργαστήριο:\nΑρτέμιδος X, Παλαιό Φάληρο, εκεί όπου δημιούργησες το μεγαλύτερο μέρος του έργου σου: κόκκινες φλοκάτες, παλέτες, καβαλέτα, ντοσιέ με προσχέδια και γκρίζα ντέξιον με αποθηκευμένα έργα. Εκεί που νιώθω σπίτι μου. Παρόλο που το εργαστήριο δεν είναι εργαστήριο ζωγραφικής εδώ και δεκαετίες, παρόλο που η διεύθετηση του χώρου έχει αλλάξει και οι γάτες κατέκτησαν αυτόν τον άλλοτε ερμητικά κλειστό χώρο, παρόλο που η χρήση του μεταβλήθηκε και η γλώσσα αντικατέστησε τα χρώματα, υπάρχει ακόμα εκεί κάτι δικό σου και δεν εννοώ τα χρηστικά έπιπλα που σχεδιάζες και κατασκευάζονταν για σένα. Αυτός παραμένει σε μεγάλο βαθμό ένας ελεύθερος χώρος.\n«Η ποιητική πράξη είναι μια πράξη αυτοσχεδιαστικής ελευθερίας» γράφει στο pamphlet της «Being Human Is an Occult Practice», η σύχρονη Αμερικανίδα ποιήτρια και εκπαιδευτικός Magdalena Zurawski (Ugly Duckling Presse, 2020). Και συνεχίζω τη φράση και τη σκέψη της: μια πράξη που επιτρέπει στους ανθρώπους να είναι κάτι περισσότερο από σκλάβοι του καπιταλιστικού συστήματος. Η ποιητική πράξη όπως η ζωγραφική ή η μουσική πράξη μπορεί να γίνουν πράξεις άσκοπης και σκόπιμης φυγής από τα περιοριστικά πλαίσια των κοινωνικών δομών, πράξεις πέρα από τους όρους της αγοράς, πράξεις που μας θυμίζουν ότι είμαστε πολλές περισσότερες ιδιότητες και δυνάμεις από αυτές που τα ρυθμιστικά όργανα ρυθμιστικά μας αποδίδουν.\nΣε θυμάμαι σαν ανυπακοή:\nΣε θυμάμαι να θυμάσαι τις ξυλιές που έτρωγες στην παλάμη με το χάρακα του δάσκαλου, πώς απέφευγες να πεις το μάθημα, σε μια τάξη 100 μαθητών, απαντώντας κάθε φορά που ο δάσκαλος φώναζε τ’ όνομά σου, «Απών». Κι όταν κάποια στιγμή ο δάσκαλος απηυδισμένος προειδοποίησε, «Πείτε σ’ αυτόν τον Ιωάννου ότι αν δεν εμφανιστεί θα χάσει τη χρονιά», προετοιμάστηκες για το επόμενο μάθημα ζητώντας από έναν καλό μαθητή να πει το πει στη θέση σου αλλά στη θέση σου έφαγε την κατσάδα.\nΘυμάμαι το ύφος σου όταν ήσουν έτοιμος να κάνεις αταξία σαν μικρό παιδί.\nΣε θυμάμαι σαν αντίσταση:\nΣε θυμάμαι να θυμάσαι πως στην εφηβεία σου από μίσος για τους Γερμανούς κατακτητές, έγινες αντάρτης.\nΘυμάμαι πως μου είπες να φυλάξω τη χλένη σου, το κράνος σου και την κόκκινη ιταλική χειρομβομβίδα που είχες αδειάσει για να βάλεις μέσα τα μολύβια με τα οποία σχεδίαζες ακόμα και στο μέτωπο.\nΗ ιστορία επαναλαμβάνεται, έλεγες.\nΣε θυμάμαι σαν κεραυνοβόλο έρωτα:\nΘυμάμαι ότι γνωριστήκαμε το 1966 στο δικηγορικό γραφείο όπου εργαζόμουν.\nΘυμάμαι ότι με κάλεσες στα εγκαίνια της έκθεσής σου στις 23 Φεβρουαρίου 1966 στις Νέες Μορφές, αλλά δεν ένιωθα άνετα με την ιδέα και προτίμησα να έρθω την επομένη.\nΘυμάμαι να μου λες, όταν λίγα λόγια μπορούσες να πεις: «Είσαι σπουδαία γυναίκα».\nΣε θυμάμαι σαν παράνομη δράση:\nΘυμάμαι μια φορά που είχε πάει η μητέρα μου το πρωί στο σπίτι μας και βρήκε εκεί μια άγνωστη γυναίκα τη Σταυρούλα. Αργότερα ανήσυχη μου είπε: «Παιδί μου, όταν εσύ λείπεις στη δουλειά ξέρεις τι κάνει;» Μετά την πτώση της χούντας, μου αποκάλυψες ότι η Σταυρούλα ήταν ο σύνδεσμός σου με την οργάνωση για την οποία σχεδίαζες και χάραζες αντιστασιακές προκηρύξεις. Κάποια στιγμή την είχαν συλλάβει και βασανίσει χωρίς εκείνη να μαρτυρήσει κανέναν, και γι’αυτό τη θαύμαζες.\nΣε θυμάμαι σαν συλλογές:\nΘυμάμαι τις συλλογές σου από καρτ-ποστάλ, φωτογραφικές μηχανές, δίσκους 78 στροφών, γραμμόφωνα, σιδερένια σίδερα, λιθογραφίες, παλιά παιχνίδια, αφίσες, κούκλες.\nΘυμάμαι πως το πάθος σου για τις συλλογές είχε δυσκολέψει την καθημερινή μου ζωή. Στο τριάρι που μέναμε τότε κυριαρχούσαν τ’ αντικείμενα και κάποια στιγμή μια ραπτομηχανή Σίνγκερ έκλεινε τελείως τον διάδρομο προς την κρεβατοκάμαρα.\nΣε θυμάμαι σαν βιβλία:\nΘυμάμαι ότι με πήγες να διαλέξω το πρώτο μου βιβλίο τέχνης στον Κάουφμαν.\nΘυμάμαι πόσο προσεκτικά φυλλομετρούσες τα καφέ δερματόδετα βιβλία σου και τη σφραγίδα με τ’ όνομά σου στην πρώτη σελίδα.\nΣε θυμάμαι σαν την προετοιμασία μιας έκθεσης:\nΘυμάμαι το άγχος σου να είναι ο κατάλογος έτοιμος τουλάχιστον ένα μήνα πριν, να σταλούν εγκαίρως οι προσκλήσεις, ν’ αναρτηθούν τα έργα.\nΘυμάμαι να μας διαβάζεις γελώντας ένα σημείωμά σου από το 1992: «Διέρχομαι τις τελευταίες ημέρες πριν την έκθεση και γι’αυτό υφίσταμαι ισχυρές πιέσεις ψυχονευρωτικής φύσεως. Έχοντας πλήρη συναίθηση του γεγονότος προειδοποιώ άπαντες να μην προκαλούν με αρνήσεις ή άλλο σχετικό εξάρσεις της κατάστασής μου».\nΣε θυμάμαι σαν εκθέσεις:\nΘυμάμαι τις εκθέσεις σου στον Ζυγό, στην Άστορ, στην Αίθουσα Τέχνης Αθηνών, στα Επίπεδα. Κι ακόμα τον Οκτώβριο-Νοέμβριο 1967:\nΈκθεσις Ζωγραφικής επί του υπερωκεανείου «Ολύμπια»\nΟι επιβάται που επιθυμούν ν’ αγοράσουν έργα της εκθέσεως δύνανται ν’ απευθυνθούν στο Λογιστήριο Επιβατών του πλοίου ή απευθείας στον Καλλιτέχνη στην Αθήνα: Γιώργος Ιωάννου, Αθηναίων 26, Παλαιόν Φάληρον».\nΘυμάμαι πόσο σημαντικά ήταν για όλους μας τα εγκαίνια, τα εγκαίνια ήταν η ανταμοιβή σου.\nΣε θυμάμαι σαν ταξίδια:\nΣε θυμάμαι να μου εξηγείς χαμογελαστός ότι θα φύγετε αλλά θα γυρίσετε γρήγορα.\nΣε θυμάμαι να επιστρέφεις με μια κούκλα στο ύψος μου που μίλαγε χάρη σ’ ένα μικροσκοπικό δίσκο στην πλάτη της και την έλεγαν Πάολα.\nΣε θυμάμαι ν’ αναζητάς στα ταξίδια μας ιστορικά ίχνη από τον Δεύτερο Παγκόσμιο Πόλεμο ή δικά σου.\nΘυμάμαι να ψάχνουμε στο Παρίσι τη σοφίτα του ξενοδοχείου όπου έμενες σαν σπουδαστής δείχνοντας στις ρεσεψιόν το σχέδιο της σοφίτας που είχες κάνει τότε.\nΆφιξη σ’ ένα απρόβλεπτο μέρος\nΣτη λεωφόρο του αδιεξόδου\nΣτον χώρο των απόντων\nΜέθοδος για να παρουσιάζονται τα γεγονότα αντίστροφα.\nΕνώ η σκέψη απομακρύνεται.\nΣτο σταυροδρόμι των αιτίων.\nΑπό ατομική έκθεση στην Galerie Isy Brachot, Βρυξέλλες, 1971.\nΣε θυμάμαι σαν έθιμα και παραδόσεις:\nΣε θυμάμαι να φέρνεις κάστανα στα πρωτοβρόχια, αγιοδημητριάτικα στη γιορτή μας, ρέγκα στο πρώτο κρύο.\nΘυμάμαι τις σαββατιάτικες βόλτες μας στο κέντρο της Αθήνας, όταν πηγαίναμε στην Πανελλήνιο Αγορά για παιχνίδια, στον Κύκλο για δίσκους, στον Χρηστέα για τα υλικά σου και τον Ζόναρς όπου καθόμασταν στο τέλος κι έπινα τη Σέβεν απ μου.\nΣε θυμάμαι σαν δύναμη:\nΘυμάμαι πόσο δύσπιστος ήσουν απέναντι σε δόγματα και ιδεολογίες.\nΘυμάμαι να διεκδικείς από τη ζωή αυτά που ήθελες, να υπερασπίζεσαι τα πιστεύω σου, να εναντιώνεσαι σε ιεραρχίες και κανόνες ~ αν και τηρούσες απαράβατα τους δικούς σου.\nΣε θυμάμαι σαν απόλαυση:\nΘυμάμαι πόσο αγαπούσες τη ζωή, πόσο χαιρόσουν το κόκκινο κρασί και τις ίριδες, τις μαργαρίτες, τη Βενεδικτίνη και το Κορβουαζιέ, τους κρίνους, την Αλόννησο και τα ταξίδια.\nΣε θυμάμαι να γλεντάς σε κάθε ευκαιρία, να κοκκινίζεις και να πνίγεσαι από τα γέλια.\nΘυμάμαι να κάνουμε επίτηδες τα ίδια αστεία ξανά και ξανά γιατί ήταν τ’ αστεία μας.\nΣε θυμάμαι να τραγουδάς όταν είχες ευχαριστηθεί το φαγητό και την παρέα, «Avanti o popolo / Bandiera rossa, Bandiera rossa / Evviva il comunismo e la libertà», σαν φόρο τιμής στους συναγωνιστές σου που έδωσαν το αίμα τους.\nΕις χώρους ειρηνικούς.\nΕις παρελθόντα χώρον.\nΑπό ομαδική έκθεση στην Αίθουσα Εκθέσεων Πύργου Αθηνών, 1974.\nΣε θυμάμαι σαν μνήμη:\nΘυμάμαι τις ιστορίες σου, την αλάθητη μνήμη σου, τη σχέση σου μ’ ένα χαμένο παρελθόν, τα πρώτα χάσματα στον χρόνο.\nΣε θυμάμαι να θυμάσαι όλο και λιγότερο.\nΘυμάμαι να μου ζητάς στο σαλόνι να σε βοηθήσω «επειδή τα έχω μπλέξει». Σε θυμάμαι να με ρωτάς τι ώρα είναι. Θυμάμαι να γράφω γι’ αυτή τη σκηνή στο πρώτο μου βιβλίο «Μια Θάλασσα Από Σόγια». Η φράση με τα κεφαλαία είναι δική σου:\nAπό τον μεταφραστή του χρόνου ζητάω εξηγήσεις, αλλά με αφήνει στο σκοτάδι. Στα μάτια του διαβάζω την αμηχανία όσο επιμένω ότι αυτό που λέει «πρωί» είναι για μένα βράδυ. O Xρόνος ο Δικός μου, δεν Eίναι ο Xρόνος ο Δικός σου.\nΠοιος από τους δύο κάνει λάθος;\nΣε θυμάμαι σαν ασθένεια:\nΣε θυμάμαι σαν αποχώρηση και εγκλεισμό, μια αθεράπευτη αναμονή και διολίσθηση στο κενό. Δεν έχω ιδέα αν το κενό είναι σκοτάδι, αλλά είμαι σίγουρη ότι τα δικά σου τα χάσματα είχαν τα χρώματα που έφτιαχνες όταν ζωγράφιζες, είμαι σίγουρη ότι όταν (με/μας) κοιτούσες από το κρεβάτι, τα πρόσωπα, οι λευκές στολές των νοσοκόμων, τα υφάσματα των ρούχων μας, οι σούπες, τα κάγκελα στο παράθυρο είχαν μεταμορφωθεί σ’ ένα τελευταίο έργο, ρευστό αυτή τη φορά και αόριστο, αλλά σαφώς έργο.\nΣε θυμάμαι αγωνιστή μέχρι το τέλος.\nΣτο κρύο. Στο σκοτάδι.\nColours in Ruins


Ξανά στους δρόμους οι «Αγανακτισμένοι» της Ν. Υόρκης\nΓια ένα νέο εθνικό-κοινωνικό απελευθερωτικό μέτωπο\nΤρόικα για πάντα. Αποικιοκρατική επιτήρηση διαρκείας!\nΗ ζωή δεν...κουρεύεται! Θα την ξαναχτίσουμε συλλογικά


Πέντε πόντοι χιόνι έκοψαν τη χώρα στα δυο! Μεγάλη ταλαιπωρία για εκατοντάδες οδηγούς! – Φούιτ.gr\nστα Ελλάδα 31 Δεκεμβρίου 2019 09:29\nΗ κακοκαιρία “Ζηνοβία” έπιασε στον… ύπνο τον κρατικό μηχανισμό και οι χιονοπτώσεις χώρισαν την χώρα στα δυο. Ουρές χιλιομέτρων στην εθνική οδό Αθηνών – Λαμίας στο ύψος των Αφιδνών.\nΤελευταία ενημέρωση: Αποκαταστάθηκε η κυκλοφορία των οχημάτων στην Εθνική Οδό\nδρομοι ΧΙΟΝΙ\t2019-12-31\nΓράμμος: Σημερινή φωτογραφία από τις Αρρένες\n22 Νοεμβρίου 2020 14:43\nΧιόνισε στο Βίτσι (φωτο)\nΈργα οδοποιίας σε Νεστόριο και Διποταμία (φωτο)\n9 Νοεμβρίου 2020 20:02


Δήμος Μεσσήνης: Συστάσεις για σκουπίδια και ογκώδη αντικείμενα - ΕΛΕΥΘΕΡΙΑ Online\nΤρίτη, 24 Μαρτίου 2020 16:20\nΔήμος Μεσσήνης: Συστάσεις για σκουπίδια και ογκώδη αντικείμενα\nΝα κατεβάζουν τα απορρίμματα το βράδυ και να τα ρίχνουν μέσα στους κάδους, ζητεί από τους πολίτες η Υπηρεσία Καθαριότητας του Δήμου Μεσσήνης. Επιπλέον συστήνεται για αυτό το διάστημα να μην βγάζουν ογκώδη αντικείμενα και κλαδιά.\nΗ ανακοίνωση που εξέδωσε ο αρμόδιος αντιδήμαρχος Καθαριότητας και Ανακύκλωσης Δημήτρης Γαλιάτσος (θα αναρτηθεί στους πίνακες ανακοινώσεων όλων των τοπικών κοινοτήτων) αναφέρει:\n«Αγαπητές συμπολίτισσες και αγαπητοί συμπολίτες, είναι κατανοητό πως το επόμενο χρονικό διάστημα θα είναι κρίσιμο για την εξάπλωση του κορονοϊού. Οι εργαζόμενοι της καθαριότητας δίνουν καθημερινά μάχη με σκοπό την προάσπιση της υγείας μας. Η υπηρεσία μας έχει προγραμματίσει δύο βάρδιες για την εξυπηρέτηση αυτού του σκοπού, ενώ όλοι μαζί πρέπει να βοηθήσουμε στην προσπάθεια αυτή.\nΓια τον λόγο αυτό στο επόμενο διάστημα:\n- Κατεβάζουμε τα απορρίμματα από το σπίτι μας αποκλειστικά το βράδυ.\n- Τα τοποθετούμε δεμένα σε σακούλες εντός των κάδων φροντίζοντας να παραμένουν κλειστοί.\n- Δεν βγάζουμε ογκώδη απορρίμματα (στρώματα, έπιπλα, κ.λπ.) ή κλαδιά και χορτάρια στους κάδους.\nΥπενθυμίζεται ότι έχει γίνει απολύμανση στους κάδους, έχει προγραμματιστεί πλύσιμο και όταν χρειαστεί η διαδικασία θα επαναληφθεί. Στην παρούσα κρίσιμη χρονική στιγμή η υπηρεσία πρέπει να ασχοληθεί αποκλειστικά με τη συλλογή οικιακών απορριμμάτων. Η συνεργασία σας κρίνεται αναγκαία, δεδομένου ότι ο τομέας της Καθαριότητας λειτουργεί με μειωμένο προσωπικό λόγω των αδειών ειδικού σκοπού. Ας δείξουμε όλοι καλή θέληση και αίσθημα ευθύνης, ώστε να ξεπεραστεί σύντομα η πρωτόγνωρη κατάσταση και να διατηρηθεί ο δήμος μας καθαρός».


Επέστρεψε με χατ-τρικ ο Μέσι - Copa America - Novasports.gr\nΕπέστρεψε με χατ-τρικ ο Μέσι\nΟ Λιονέλ Μέσι ήταν ο μεγάλος πρωταγωνιστής στη νίκη 5-0 της Αργεντινής επί του Παναμά, με την οποία η «αλμπισελέστε» πήρε την πρόκριση για τα προημιτελικά του Κόπα Αμέρικα.\n11/06/2016 • 08:00\nΟ Λιονέλ Μέσι ήταν ο μεγάλος πρωταγωνιστής στη νίκη 5-0 της Αργεντινής επί του Παναμά, με την οποία η «αλμπισελέστε» πήρε την πρόκριση για τα προημιτελικά του Κόπα Αμέρικα. Ο Αργεντινός μεσοεπιθετικός της Μπαρτσελόνα σημείωσε τρία γκολ σε λιγότερο από 30 λεπτά. Τα άλλα δυο γκολ των Αργεντινών σημείωσαν οι Οταμέντι και Αγκουέρο.\nΟ κεντρικός αμυντικός της Μάντσεστερ Γιουνάιτεντ άνοιξε το σκορ στο 7’ για την ομάδα του Τάτα Μαρτίνο, με τον Μέσι να αναλαμβάνει δράση στη συνέχεια. Ο αστέρας της Αργεντινής σημείωσε τρία γκολ στο 68’, 78 και 87’, με τον Αγκουέρο να ολοκληρώνει τον θρίαμβο της ομάδας του στο 90’. Με δέκα παίκτες ολοκλήρωσε την αναμέτρηση ο Παναμάς, λόγω αποβολής του Γοδόι στο 32’ με δεύτερη κίτρινη κάρτα. Η Αργεντινή έφτασε τους έξι βαθμούς στον όμιλο, ενώ ο Παναμάς έμεινε στους τρεις βαθμούς.\nΑργεντινή: Ρομέρο, Μερκάδο, Φούνες Μόρι, Ρόχο, Οταμέντι, Ντι Μαρία (43’ Λαμέλα), Φερνάντες (61’ Μέσι), Μασεράνο, Γκαϊτάν, Ιγκουαΐν (76’ Αγκουέρο)\nΠαναμάς: Πενέδο, Μίλερ, Μασάδο, Ενρίκες, Μπαλόι, Γκόμες, Κούπερ (75’ Αρόγιο), Πιμεντάλ (20’ Καμάτσο), Κουιντέρο, Γοδόι, Πέρες (76’ Τεχάδα)


Εμείς gamespot gta 5 γειτνιάζουν με αρκετές τόσες εκφράσεις ατομικός αριθμός 3\nΣυγκάτοικος μου είναι μια υπηρέτρια Εξερευνήστε τον κόσμο της ιαπωνικής χρονολόγηση-μιλήστε με ιαπωνικά κορίτσια πηγαίνουν γύρω από έξω κατά μήκος ημερομηνίες και gamespot gta 5 προσπαθήστε να κάνετε αυτές τις ασιατικές hotties τ\nΈξω Από Το Gamespot Gta 5 Τα Βασικά Συστατικά Των Ed Και Lorraine Warren\nΌσο για το μαρτύριο... Θυμάμαι ότι φέρνοντας πτώματα πίσω από το θάνατο στο Skyrim είναι αρκετά βασανιστικό. Δολοφονία όχι; Αναγκάστε τους να αισθανθούν τον σταθερό πόνο του τώρα ψυκτικού κελύφους τους gamespot gta 5, να τους σκοτώσουν ξανά. Πάρτε την ψυχρότητα τους. Αφήστε μόνο εάν σκόνη. Τώρα που είναι βασανιστήρια: Δ


Λάδι αβοκάντο και υλικά από την κουζίνα μας για μια ενυδατική κρέμα προσώπου - Ενδιαφέροντα άρθρα\nΑρχική Άρθρα Λάδι αβοκάντο και υλικά από την κουζίνα μας για μια ενυδατική κρέμα προσώπου\n• 50 γρ. λάδι αβοκάντο\n• μισό κουταλάκι χυμό λεμονιού\n• μισό κουταλάκι ξύδι μήλου\nΞεχωρίστε τον κρόκο των 2 αυγών και τα χτυπάτε στο μίξερ προσθέτοντας σταγόνα-σταγόνα το λάδι αβοκάντο. Στη συνέχεια προσθέστε το χυμό λεμονιού και το ξύδι μήλου. Η κρέμα είναι έτοιμη! Την συντηρείτε στο ψυγείο. Η διάρκεια ζωής της είναι 3 μέρες.\nΒρείτε λάδι αβοκάντο "Όλυμπος" και βιολογικό λάδι αβοκάντο naturado στο ηλεκτρονικό μας κατάστημα


Άγριος καβγάς τη Βουλή – Mητσοτάκης προς Κουρουμπλή: «Έπρεπε να είχατε παραιτηθεί…» «Μετωπική» Μητσοτάκη-Κουρουμπλή στη Βουλή για την πετρελαιοκηλίδα – ΤΥΠΟΣ ΧΑΛΚΙΔΙΚΗΣ\nΆγριος καβγάς τη Βουλή – Mητσοτάκης προς Κουρουμπλή: «Έπρεπε να είχατε παραιτηθεί…» «Μετωπική» Μητσοτάκη-Κουρουμπλή στη Βουλή για την πετρελαιοκηλίδα\n21 Σεπτεμβρίου 2017 Typos The\t«Μετωπική», Βουλή, Κουρουμπλή, Μητσοτάκη, πετρελαιοκηλίδα\nΟξύτατη επίθεση στον υπουργό Ναυτιλίας Παναγιώτη Κουρουμπλή εξαπέλυσε ο πρόεδρος της Ν.Δ. Κυριάκος Μητσοτάκης σε παρέμβασή του στην Επιτροπή Περιβάλλοντος στη Βουλή, με αφορμή τις ενέργειές του μετά τη βύθιση του «Αγία Ζώνη ΙΙ» στον Σαρωνικό. Τον κατηγόρησε ότι ψεύδεται για το πότε ζήτησε την υποστήριξη του EMSA (Ευρωπαϊκού Μηχανισμού για την Ασφάλεια στη Θάλασσα). Μάλιστα, επεσήμανε ότι αν εξακριβωθεί ότι η υποστήριξη ζητήθηκε στις 13 Σεπτεμβρίου οφείλει «εδώ και τώρα» να υποβάλει την παραίτησή του.\n«Υποτιμήσατε την έκταση του προβλήματος»\n«Προσωπικά σας χρεώνω ότι υποτιμήσατε την έκταση του προβλήματος. Πέρασαν τρεις μέρες για να κινητοποιηθείτε ουσιαστικά και να καταλάβετε τι ακριβώς συνέβη. Γιατί αργήσατε; Προτιμήσατε την αγγλική πρωτεύουσα αντί να προΐσταστε εκεί που ήταν το πρόβλημα. Γιατί καθυστερήσατε να ενημερώσετε τον Ευρωπαϊκό Μηχανισμό για την Ασφάλεια και το Περιβάλλον στη Θάλασσα;» διερωτήθηκε. Ο κ. Κουρουμπλής παρενέβη, αρνούμενος ότι δεν ενημέρωσε άμεσα τον ΕMSA. «Ή εσείς λέτε ψέματα ή ο Ευρωπαϊκός Μηχανισμός. Ανάμεσα στους δύο πιστεύω τον Ευρωπαϊκό Μηχανισμό», αντέτεινε ο πρόεδρος της Ν.Δ., προκαλώντας νέα έντονη αντίδραση του υπουργού που έκανε λόγο για «Μητσοτακέικο ψέμα».\n«Δεν θα παραιτηθώ. Δεν σας φοβάμαι…»\n«Δεν θα παραιτηθώ. Δεν σας φοβάμαι…», επέμεινε ο κ. Κουρουμπλής. «Ντροπή σας. Τρεις μέρες στο Λονδίνο ήσαστε και δεν επιστρέφατε πίσω. Δεν ντρέπεστε. Να παραιτηθείτε αν έχετε στοιχειώδη ευαισθησία», απάντησε ο κ. Μητσοτάκης. «Δεν θα παραιτηθώ ποτέ όσο εσείς το ζητάτε», ανταπάντησε ο υπουργός. «Δεν ντρέπεστε λίγο, κυκλοφορείτε με τέτοιο θράσος και είστε υπεύθυνος για όλα αυτά που έχουν γίνει και μου υψώνετε και τη φωνή σας, θα απαντήσετε, είστε υπόλογος», είπε σε οξύτατο τόνο o κ. Μητσοτάκης και έθεσε στον κ. Κουρουμπλή σειρά ερωτημάτων στον κ. Κουρουμπλή, μεταξύ των οποίων τα εξής: «Γιατί δεν ενημερώσατε τους δημάρχους και γιατί οι δήμαρχοι αντιμετώπισαν το πρόβλημα όταν είδαν την κηλίδα στις ακτές τους; Ποιος λέει ψέματα, οι δήμαρχοι ή εσείς που δεν αντιληφθήκατε την έκταση του προβλήματος; Πότε φτιάχτηκε το περιβόητο συντονιστικό στο οποίο αναφέρεστε και ποιο ήταν το επίπεδο του συντονισμού, το επίπεδο της ενημέρωσης των τοπικών αρχών που κλήθηκαν να αντιμετωπίσουν το πρόβλημα;». «Πήγα την Πέμπτη και έκανα μία επιθεώρηση, είδα πανικόβλητους δημάρχους, είδα ιδιωτικές εταιρείες να παρέχουν υπηρεσίες χωρίς να υπάρχει κεντρική χαρτογράφηση των πραγματικών εστιών ρύπανσης», συνέχισε ο κ. Μητσοτάκης.\nΠ. Κουρουμπλής: «Έγινε το καλύτερο δυνατό»\nΝωρίτερα, ο υπουργός Ναυτιλίας υποστήριξε ότι ήταν αποτελεσματικός, προσθέτοντας ωστόσο ότι κριθεί στο τέλος της ημέρας. Εμφανίστηκε μάλιστα βέβαιος ότι «σε ένα μήνα με 40 ημέρες θα είναι τα πράγματα τελείως διαφορετικά» και υποστήριξε ότι δεν προσπαθεί να κρύψει κάτι. Κάλεσε, δε, τη Νέα Δημοκρατία, που καταγγέλλει κωλυσιεργία, «να έρθει στον θάλαμο επιχειρήσεων να δει τις εντολές». «Έγινε ό,τι μπορούσε να γίνει καλύτερα. Αν στο τέλος της ημέρας παρουσιαστούν αδυναμίες να τις συζητήσουμε και να δούμε το σχέδιο», πρόσθεσε. Εξάλλου, ο κ. Κουρουμπλής ανέφερε ότι η δικαιοσύνη και οι αρχές βρίσκονται σε συνεργασία «για να δούμε τι έγινε και με τα βίντεο από τις καταδύσεις», συμπληρώνοντας ότι «σύντομα θα έχουμε μία πραγματική εικόνα».\n«Ήμασταν εξαιρετικά άτυχοι…»\nΜιλώντας νωρίτερα στον ραδιοφωνικό σταθμό ΣΚΑΪ ο κ. Κουρουμπλής διαβεβαίωσε ότι «θα κάνουμε τα πάντα με τα πιο σύγχρονα ποιοτικά μέσα – χωρίς χημικά» για να αντιμετωπιστεί το πρόβλημα. «Αν αποδειχθεί ότι έχω ευθύνη, έχω την γενναιότητα να την αναλάβω» ανέφερε, υπογραμμίζοντας ότι την ευθύνη για τα σχέδια απορρύπανσης την έχει το Λιμενικό. Ερωτηθείς εάν έχει ευθύνες ο αρχηγός του Λιμενικού απάντησε πως «έκανε ό,τι μπορούσε», σημειώνοντας πως «δεν έδειχνε το πράγμα ότι θα πάει έτσι». «Ήμασταν εξαιρετικά άτυχοι γιατί το πλοίο βούλιαξε νύχτα και μετέφερε μαζούτ. Το πλοίο βούλιαξε στις 3 τα ξημερώματα και οι εργασίες ολοκλήρωσης τοποθέτησης των φραγμάτων έγινε στις 10 παρά 20. Στις 10 ξεκίνησε η στεγανοποίηση του πλοίου. Τη Δευτέρα το πρωί είχε περιοριστεί στο 95%.\n← Εκπαίδευση και πολιτισμός στην Ελληνοαμερικανική Ένωση\nΌλγα Γεροβασίλη: «Η κυβέρνηση αποφασισμένη να προχωρήσει τη μεταρρύθμιση στο Δημόσιο» →\n9 Οκτωβρίου 2019 Typos The\n31 Ιουλίου 2019 31 Ιουλίου 2019 Typos The


Davidhütte σε Einfahr, Austria - Εγγυημένη στην καλύτερη τιμή | Lets Book Hotel\nΕίστε εδώ: Αρχική σελίδα > Αυστρία Ξενοδοχεία > Einfahr Ξενοδοχεία > Davidhütte\nΔιεύθυνση: Schönfeld, Thomatal 5592 (Χάρτης)\nDavidhütte - Φωτογραφίες\nΚρατήσεις στο Davidhütte\nΠότε σκοπεύετε να μείνετε στη Davidhütte;\nΠώς μπορώ να κάνω κράτηση σε Davidhütte;\nΚάντε την κράτησή σας Davidhütte εύκολα και με ασφάλεια. Επιλέξτε ένα ή περισσότερα δωμάτια. Μετά κάντε κλικ στο κουμπί "κράτηση τώρα". Στη συνέχεια η φόρμα επιβεβαίωσης εμφανίζεται και πρέπει να επιβεβαιώσετε την κράτησή σας. Έπειτα θα σας στείλουμε ένα άμεσο μήνυμα επιβεβαίωσης μέσω email.\nDavidhütte πληροφοριες δωματιου\nΠαροχές στο Davidhütte\nΨάρεμα, Σκι , Ποδηλασία, Πεζοπορία, Εγκαταστάσεις BBQ\nΧώρος στάθμευσης (με επιπλέον χρέωση), Κήπος, Επιτρέπονται τα κατοικίδια, Δωρεάν χώρος στάθμευσης, Αίθριο\nΞενοδοχεία κοντά Davidhütte


Μάρθα Φριντζήλα : «Οσο μπορεί ο καθένας ας δηλώνει παρών» - Ειδήσεις - νέα - Το Βήμα Online\nΜάρθα Φριντζήλα : «Οσο μπορεί ο καθένας ας δηλώνει παρών»\nΗ πολυπράγμων τραγουδίστρια αρχίζει τις μουσικές παραστάσεις στο Γυάλινο Μουσικό Θέατρο Up Stage και μιλάει για τις «Εξομολογήσεις του Σαββάτου» και τη συμμετοχή της στο αφιέρωμα στον Μάνο Ελευθερίου\nΑπό τις 3 Νοεμβρίου αρχίζει τις μουσικές παραστάσεις της, με την ιδιότητα της τραγουδίστριας αυτή τη φορά, η πολυπράγμων Μάρθα Φριντζήλα στο Γυάλινο Μουσικό Θέατρο Up Stage. Την πλαισιώνουν τρεις πολύ ικανοί μουσικοί: ο Τάκη Φαραζής στο πιάνο, ο Αντώνης Μαράτος στο μπάσο και ο Βασίλης Μαντζούκης στα τύμπανα.\nΤι θα εξομολογείστε στις «Εξομολογήσεις του Σαββάτου»;\n«Θα εξομολογούμαι τις βαθιές σκέψεις άλλων ανθρώπων και όχι τις δικές μου, σκέψεις με τις οποίες νομίζω ότι ταυτιζόμαστε όλοι. Ακόμη και όταν μια γυναίκα περιγράφει πώς έμπλεξε με έναν κοκαϊνομανή και πώς την κατέστρεψε ο κοκαϊνοπότης, για κάποιον περίεργο λόγο, ακριβώς επειδή αυτό είναι ένα τέλειο τραγούδι, ταυτιζόμαστε όλοι ακόμη κι αν δεν έχουμε καμία σχέση με το πρόσωπο ή την ιστορία. Η ταύτιση γίνεται μέσω της τέχνης και όχι μέσω της ιστορίας. Γι’ αυτό αποφάσισα να μιλήσω για τους πόνους, τις αγάπες, τα μυστικά και τους καημούς των άλλων. Ο ένας λόγος είναι βεβαίως αυτός. Ο άλλος, το ότι η τέχνη έχει γίνει πολύ αυτοαναφορική και πολύ εξομολογητική και έχει χάσει πολλά από τα βασικά της συστατικά. Δεν έχει σημασία να εκφραστείς εσύ ως καλλιτέχνης. Σημασία έχει να εκφράσεις την αλήθεια».\nΘα ερμηνεύσετε, όπως το συνηθίζετε, και το φοβερά προφητικό τραγούδι «Εκδρομή» σε μουσική Μάνου Χατζιδάκι και στίχους Γιώργου Χρονά που λέει: «Καλώ τους οπαδούς ν’ ακολουθήσουν / Δε μας φοβίζουνε τα κύματα / Οι εθνικόφρονες είναι χαζοί / Τα πούλμαν ας μείνουνε ακίνητα / Την όχθη θα την περάσουμε / πεζή»;\n«Το τραγούδι αυτό είναι μια πολύ καθαρή περιγραφή του τι συμβαίνει αυτή τη στιγμή στην Ελλάδα. Γράφτηκε τη δεκαετία του ’70 και μιλάει για το τώρα. «Παιδιά, πάμε», μας λέει, «δεν είμαστε λίγοι, ας πάμε ακόμη και πεζή», ας μείνουν όλα ακίνητα, ξέρουμε τι σημαίνει να εγκαταλείπονται στη μοίρα τους τα μεγάλα μας μνημεία, να εγκαταλείπεται στη μοίρα της η παράδοσή μας, να εξευτελίζεται η καλλιτεχνική δημιουργία, να θεωρείται χόμπι το θέατρο, να εξουδετερώνονται δυνάμεις, πλάσματα ταλαντούχα που μόλις πάνε να σκάσουν μύτη τα απορροφά και να τα μασουλάει το σύστημα. Τα βλέπουμε όλα αυτά όσοι διατηρούμε ακόμη κάποια ευαισθησία και φυσικά ο Χρονάς τα έχει δει από πολύ πριν».\nΠείτε μας λίγα λόγια για τη συμμετοχή σας στο αφιέρωμα στον Μάνο Ελευθερίου που θα παρουσιαστεί στο Μέγαρο Μουσικής Αθηνών στις 26, 27 και 29 Οκτωβρίου.\n«Στην παράσταση αυτή θα συμμετέχω κυρίως στο πρώτο μέρος της, στο έργο «Ο Νοητός Λύκος», ένα έργο για τραγουδιστές, ηθοποιούς και ορχηστρικό σύνολο, που είναι βασισμένο στο ομώνυμο υπέροχο, μεταφυσικό ποιητικό κείμενο του Μάνου Ελευθερίου όπου περιγράφει την προσωπική του Νέκυια, την κάθοδο του ποιητή στον Κάτω Κόσμο. Ξεκινήσαμε να συζητούμε για αυτό όταν ακόμη ο Μάνος βρισκόταν στη ζωή, η συναισθηματική φόρτιση είναι πολύ μεγάλη. Βλέπω και πώς το βιώνουν οι φίλοι του, ο Γιώργος Νταλάρας και ο Γιώργος Ανδρέου. Η συγκίνηση είναι πολύ μεγάλη. Εύχομαι να είναι ειλικρινές και αληθινό αυτό το αφιέρωμα γιατί αληθινές και ειλικρινείς είναι η αγάπη και η πίκρα, η στενοχώρια των ανθρώπων του για την απώλειά του. Βλέπω πόσο τους λείπει. Μιλάμε για έναν πολύ μεγάλο ποιητή και αυτό είναι ένα εξαιρετικό κείμενο».\nΟσον αφορά την πρόσφατη επικαιρότητα, τι γεύση σάς έχει αφήσει η ιστορία του Ζακ Κωστόπουλου;\n«Υπάρχει τεράστιος, αδιανόητος ρατσισμός στην ελληνική κοινωνία και όσο περνούν τα χρόνια συγκλονίζομαι ολοένα και περισσότερο από το γεγονός αυτό. Ελεγα διαρκώς στον εαυτό μου να μη δει τα βίντεο, όμως δεν γινόταν τελικά, γιατί θα μπορούσα να είμαι κι εγώ στη θέση του, το παιδί μου ή ο φίλος μου. Αυτό το έγκλημα, αυτή τη δολοφονία την έκαναν απλοί άνθρωποι. Είναι το πιο τρομακτικό αυτό, έχουμε φτάσει σε τέτοιο σημείο. Να παίρνει κάποιος στα χέρια του την εξουσία πάνω στη ζωή και στον θάνατου του άλλου. Αυτό είναι η μεγάλη μας κατάντια. Δεν μπορώ να το καταπιώ με τίποτα. Οσο μπορεί ο καθένας μας ας δηλώνει παρών».


Η πλήρης κάνναβη αποτελεσματικότερη από το Epidiolex | CannabisOne.gr\n9 Ιανουαρίου, 2019 10 Ιανουαρίου, 2019 CannabisOne\t0 Σχόλια CBD,Epidiolex,έμετος,επιληψία,ναυτία,σύνδρομο Dravet,σύνδρομο Lennox-Gastaut\nΜια νέα έρευνα από το Ισραήλ, μαζί με αναφορές από ασθενείς, διαπιστώνουν πως το γνωστό σκεύασμα Epidiolex χάνει την αποτελεσματικότητά του σε ένα μεγάλο ποσοστό ασθενών και κατά την διάρκεια ενός χρόνου.\nΤο φαινόμενο αυτό είναι χαρακτηριστικό για αντιεπιληπτικά φάρμακα\nΈχουν περάσει σχεδόν πέντε μήνες από τότε που η Υπηρεσία Τροφίμων και Φαρμάκων στις ΗΠΑ ενέκρινε, για πρώτη φορά, ένα φάρμακο το οποίο είναι παράγωγο της κάνναβης και ονομάζεται Epidiolex. Το φάρμακο αυτό που αποτελείται κυρίως από εκχύλισμα κανναβιδιόλης (CBD) απευθύνεται κυρίως στην θεραπεία δύο ειδών επιληψίας: του συνδρόμου Dravet και του συνδρόμου Lennox-Gastaut. Δυστυχώς, οι τρέχουσες κλινικές δοκιμές φανερώνουν πως το Epidiolex χάνει την αποτελεσματικότητά του για πολλούς ασθενείς κατά την διάρκεια ενός χρόνου. Το φαινόμενο αυτό είναι χαρακτηριστικό για αντιεπιληπτικά φάρμακα μα ταυτόχρονα απογοητευτικό για ένα φάρμακο το οποίο βασίστηκε στην κάνναβη.\nΤο συγκεκριμένο φάρμακο είναι ένα πόσιμο διάλυμα το οποίο χορηγείται δύο φορές την ημέρα και το οποίο αναπτύχθηκε από την εταιρία GW Pharmaceuticals. Επίσης, δεν περιέχει την ψυχοτρόπο ουσία THC η οποία εμπεριέχεται στην κάνναβη.\nΠριν την έγκριση από τον FDA, η GW Pharmaceuticals διεξήγαγε κλινικές δοκιμές οι οποίες απέδειξαν ότι το Epidiolex μπορεί να βοηθήσει στη μείωση της συχνότητας επιληπτικών κρίσεων σχετικών με επιληπτικά σύνδρομα. Η διάρκειά του παρόλα αυτά αμφισβητείται.\nΤο Epidiolex χάνει την αποτελεσματικότητά του μετά από εφτά μήνες\nΤα αποτελέσματα μιας νέας έρευνας από το Ισραήλ φανέρωσαν πως παρά τον ενθουσιασμό γύρω από το Epidiolex, το καινούριο αυτό φάρμακο δείχνει να χάνει την αποτελεσματικότητά του με την πάροδο του χρόνου. Στην έρευνα αυτή, περίπου το ένα τρίτο των ασθενών ανέπτυξαν ανοχή στο φάρμακο μετά από μια ασυμπτωματική περίοδο. Μια τέτοια περίοδος είναι γνωστή στην φαρμακευτική και διαρκεί κατά μέσο όρο εφτά μήνες.\nΤο ένα τρίτο των ασθενών ανέπτυξαν ανοχή στο φάρμακο\nΟ Dr. Fred Lado, επικεφαλής του τμήματος επιληψίας του Northwell Health’s for Queens and Long Island της Νέας Υόρκης, είπε πως «Συχνά κάνουμε λόγο για μια ασυμπτωματική περίοδο όταν οι ασθενείς ξεκινούν την πρόσληψη ενός νέου φαρμάκου. Πολλοί από αυτούς μετά υποτροπιάζουν.» Για το Epidiolex, αυτό φαίνεται να συμβαίνει στους εφτά μήνες.\nΗ ισραηλινή έρευνα πραγματοποιήθηκε από το Tel Aviv Sourasky Medical Center’s Dana-Dwek, Children’s Hospital in Israel, και καθοδηγήθηκε από τον Dr. Shimrit Uliel-Sibony, Head of the Pediatric Epilepsy Service.\nΤα αποτελέσματα της έρευνας παρουσιάστηκαν στην ετήσια συνέλευση της American Epilepsy Society στη Νέα Ορλεάνη. Οι ερευνητές δοκίμασαν το φάρμακο σε ένα ποικιλόμορφο ανθρώπινο δείγμα. Ορισμένοι από τους ασθενείς έπασχαν από τα σύνδρομα Lennox-Gastaut και Dravet, ενώ άλλοι από άλλους τύπους επιληψίας. Αρχικά, περίπου το 75% απάντησε θετικά στην θεραπεία, όμως σε διάρκεια εφτά μηνών το ένα τρίτο εμφάνισε ανοχή στο φάρμακο.\nΑύξηση της δόσης δεν έφερε αποτέλεσμα στο ήμισυ των ασθενών\nΟι ερευνητές έπρεπε να αυξήσουν τη δόση του φαρμάκου κατά 30%, ώστε ασθενείς που παρουσίασαν ανοχή εκ νέου να επωφεληθούν το ίδιο με πριν. Από αυτούς, το 50% απάντησε θετικά στην αύξηση της δόσης ενώ οι υπόλοιποι ασθενείς δεν είδαν κάποια βελτίωση.\nΕπιπλέον, κάποιοι ασθενείς έπρεπε να σταματήσουν την πρόσληψη του φαρμάκου εξαιτίας ανεπιθύμητων παρενεργειών όπως ναυτία, έμεση, ανορεξία και αυξημένη υπνηλία.\nΟι ερευνητές κατέληξαν πως όσο κι αν το Epidiolex φαινόταν να είναι ένα πολλά υποσχόμενο φάρμακο καταπολέμησης των επιληπτικών κρίσεων, δεν θα μπορούσε να θεωρηθεί το “μαγικό χάπι” κατά της επιληψίας, ειδικά στα πλαίσια μιας μακροπρόθεσμης θεραπείας.\nΟ Dr. Shlomo Shinnar, πρόεδρος της American Epilepsy Society σημειώνει πως η διαπίστωση αυτή δεν προκαλεί έκπληξη, αφού όλα τα φάρμακα που υπάρχουν και χρησιμοποιούνται, αντικαθίστανται από κάποιο άλλο φάρμακο, συνήθως μετά από τον χρόνο χρήσης τους, ακόμη κι αν φέρνουν αποτέλεσμα.\nΗ κάνναβη πλήρους φάσματος κρατά την αποτελεσματικότητά της στον χρόνο\nΑυτή δεν είναι η πρώτη φορά που μια έρευνα πραγματοποιείται με σκοπό να αξιολογήσει την αποτελεσματικότητα της CBD στον έλεγχο επιληπτικών κρίσεων. Μια έρευνα που διεξάχθηκε το 2014 στο Children’s Hospital του Κολοράντο, έδειξε θετικά αποτελέσματα όταν η από του στόματος κάνναβη χορηγήθηκε σε 58 παιδιά, με σκοπό την καταπολέμηση της “δυσίατης” ή ανθεκτικής επιληψίας.\nΔεν παρατηρήθηκε μείωση στα αποτελέσματα με την πραγματική κάνναβη\nΠιο συγκεκριμένα, παρατηρήθηκε μείωση της δραστηριότητας της επιληψίας σε ποσοστό 48,3% των παιδιών που έλαβαν μέρος στο ανθρώπινο δείγμα. Επιπλέον, οι γονείς των παιδιών ανέφεραν βελτίωση όσον αφορά στην πνευματική διαύγεια, συμπεριφορά καθώς και στον λόγο των συγκεκριμένων παιδιών. Το πιο σημαντικό όμως είναι πως δεν παρατηρήθηκε μείωση στα αποτελέσματα με την πραγματική κάνναβη.\nΤο Epidiolex είναι νόμιμο σε 50 πολιτείες των ΗΠΑ, εφόσον συνταγογραφηθεί. Από την άλλη όμως, η φαρμακευτική κάνναβη είναι ακόμη παράνομη σε όλες της πολιτείες των ΗΠΑ, γεγονός που σημαίνει πως οι ασθενείς έχουν μεγαλύτερη πρόσβαση στο φαρμακευτικό σκεύασμα Epidiolex χωρίς να έχουν πρόσβαση σε ένα φάρμακο με μεγαλύτερη μακροπρόθεσμη αποτελεσματικότητα.\n← Ο πρώτος ελληνικός καφές με κάνναβη είναι γεγονός!\nΗ Ξάνθη έχει το δικό της σαπούνι με κάνναβη →\n27 Δεκεμβρίου, 2018 CannabisOne 0


Skaki64 | Συνεντεύξεις | Συνέντευξη 8 Χ 8 | Francisco Vallejo Pons\n1. Πες μου τις τρεις πρώτες λέξεις που σου έρχονται στο μυαλό ακούγοντας τη λέξη σκάκι;\nF.V.P.: Συγκέντρωση, νοημοσύνη και… ελευθερία!\n2. Θα μοιραστείς μαζί μας την πιο αξέχαστη θετική και αρνητική εμπειρία από όλους τους αγώνες που έχεις δώσει όλα αυτά τα χρόνια;\nF.V.P.: Η πιο θετική θα έλεγα πως ήταν ότι έγινα Παγκόσμιος Πρωταθλητής Νέων. Ήταν μια ανακούφιση και μια επιβράβευση, καθώς ήταν αποτέλεσμα μεγάλης προσπάθειας και κόπων πολλών ετών. Από την άλλη, είχα πολλές αρνητικές εμπειρίες. Όμως πάντα τις δεχόμουν σαν μάθημα.\n3. Τι πρέπει να κάνει κάποιος για να φτάσει σε τόσο υψηλό επίπεδο; Υπάρχει κάποιο μυστικό;\nF.V.P.: Δυστυχώς νομίζω πως δεν υπάρχει μυστικό. Πιστεύω πως αυτό που χρειάζεται είναι να μη χάσεις ποτέ τον ενθουσιασμό σου.\n4. Τρεις λέξεις που περιγράφουν τον εαυτό σου.\nF.V.P.: Πάντα λέω πως αν γνωρίζω τι κάνω λάθος, θα προσπαθήσω να το αλλάξω. Όταν κάνω κάτι στραβά, δεν είμαι ευτυχισμένος μ’ αυτό. Είμαι τελειομανής, ευπροσάρμοστος και… αφηρημένος!\n5. Ποιο θεωρείς το μεγαλύτερό σου προτέρημα και ποιο το μεγαλύτερο μειονέκτημα του χαρακτήρα σου;\nF.V.P.: Το προτέρημά μου θα έλεγα είναι ότι είμαι πιστός. Το μειονέκτημά μου είναι ότι κάποιες φορές είμαι λίγο περήφανος.\n6. Τρία πράγματα που απολαμβάνεις στη ζωή;\nF.V.P.: Το φαγητό, τα ταξίδια και το σπα!\n7. Ποιος είναι ο μεγαλύτερός σου φόβος;\nF.V.P.: Νομίζω πως έχω αρκετούς φόβους όπως όλοι μας, αλλά ο πιο αστείος είναι ένας εφιάλτης που βλέπω, ότι φτάνω στο χώρο αγώνων και οι αγώνες έχουν ήδη αρχίσει χωρίς εμένα κι εγώ τους λέω : “Μισό λεπτό, εγώ δεν έχω παίξει αυτές τις κινήσεις” και μου απαντούν : “Μα αυτή είναι η παρτίδα σου” και σκέφτομαι γιατί έπαιξα αυτές τις κινήσεις και γιατί έβγαλα αυτήν τη θέση!\n8. Ποιο είναι το αγαπημένο σου απόφθεγμα;\nF.V.P.: Υπάρχουν πολλά αλλά ένα που σκέφτομαι τώρα είναι : “Στο τέλος όλα θα πάνε καλά… Αν δεν πάνε καλά, τότε δεν είναι το τέλος!”\nΈνας ενθουσιώδης επαγγελματίας!\nΑυτή είναι η περιγραφή που θα έδινα σ’ αυτόν τον σπουδαίο σκακιστή…\nΚαι λίγα λόγια για τον Francisco Vallejo Pons… (όπως γράφτηκαν στις 21 Αυγούστου στην ιστοσελίδα μας)\nΣαν σήμερα, στις 21 Αυγούστου του 1982, γεννήθηκε στο Es Castell της Ισπανίας ο σπουδαίος Grandmaster Francisco Vallejo Pons. O Vallejo Pons είναι 5 φορές Πρωταθλητής Ισπανίας. Κατέκτησε τον τίτλο του Grandmaster σε ηλικία 16 ετών και 9 μηνών. Το 2000 κέρδισε το Παγκόσμιο Πρωτάθλημα Νέων κάτω των 18. Το 2013 ισοβάθμησε στην πρώτη θέση του Ευρωπαϊκού Ατομικού Πρωταθλήματος. Το υψηλότερο ELO του ήταν το 2724 τον Ιούνιο του 2011 οπότε και βρέθηκε στη 18η θέση στον κόσμο.\nΤο σκάκι στην “Απογευματινή” 14-04-1979\nΔυνατή συνέντευξη με ειλικρινείς και καίριες απαντήσεις σε μεστές και ουσιώδεις ερωτήσεις! Ευχαριστούμε!\nΠαράθεμα: Skaki64 | Σαν σήμερα 21 Αυγούστου | Σκακιστικό Ιστορικό Αρχείο


Γ. Λακόπουλος: Από ποιόν κινδυνεύει (πραγματικά) η ΝΔ… – Υστερόγραφα\nHome / Αποψεις / Γ. Λακόπουλος: Από ποιόν κινδυνεύει (πραγματικά) η ΝΔ…\nΓ. Λακόπουλος: Από ποιόν κινδυνεύει (πραγματικά) η ΝΔ…\nPosted on February 11, 2018, 1:48 pm\nΜερικά σχέδια τίτλων για εφημερίδες με αφορμή την διαγραφή του Βαγγέλη Αντώναρου από την ΝΔ. «Τα αφεντικό τρελάθηκε – Ο Μητσοτάκης διαλύει τη ΝΔ». «Ο Άδωνις αποφάσισε και ο Κυριάκος ανακοίνωσε τη διαγραφή». » Μητσοτάκης: κάτω τα χέρια από τον Άδωνι- Μαζί θα πέσουμε».\n«Μιλώντας με τα καλύτερα για τον Άδωνι ο Μητσοτάκης γλυτώνει τη διαγραφή». «Κυριάκο, να διαγράψεις τον Αντώναρο- ό,τι πεις αρχηγέ». » Όταν τελειώσει με τις διαγραφές ο Κυριάκος, θα αρχίσει ο Άδωνις: από τον Κυριάκο».\nΝα το σοβαρέψουμε. Ο Κυριάκος Μητσοτάκης απομακρύνει όποιον δεν πάει τον Άδωνι. Μετά την Κατερίνα Παπακώστα και τη Ντόρα Μπακογιάννη ήλθε η σειρά του Αντώναρου. Ετσι οι «μουσαφιραίοι» που θα έλεγε και ο ίδιος, διώχνουν τους νοικοκυραίους. Δεν συμβαίνει συχνά πολιτικός αρχηγός να διαγράφει μέλος του κόμματος επειδή υποστηρίζει το κόμμα και τον επικεφαλής του, αλλά όχι και τον αντιπρόεδρο. Ούτε συνέβη σε άλλο κόμμα απλό μέλος να διαγράφεται από τον πρόεδρο, χωρίς παραπομπή στο αρμόδιο όργανο. Ητοι χωρίς καν να απολογηθει.\nΣτο εσωτερικό της ΝΔ οι απορίες πληθύνονται. Προς τι η σπουδή και η προσωποποίηση της απόφασης; Ότι ο πρόεδρος της ΝΔ, μέσα στον ορυμαγδό των ημερών βρήκε το χρόνο και τη διάθεση να «ποινικοποιήσει» τις αναρτήσεις του Αντώναρου προκαλεί ερωτηματικά σε πολλούς. Ποιοι είναι οι ακατάλυτοι πολιτικοί δεσμοί του με τον Γεωργιάδη και προτιμάει να του διαλύσει το κόμμα, παρά να τον αφήσει χωρίς ειδική προστασία;\nΠολιτικοί παρατηρητές – αλλά και βουλευτές της ΝΔ- σημειώνουν ότι θα ήταν δικαιολογημένη η απομάκρυνση του Γεωργιάδη- -μέχρι να ξεκαθαρίσουν οι υποθέσεις που τον αφορούν τουλάχιστον. Αντί γι’ αυτό ο Μητσοτάκης απομάκρυνε ένα αξιοπρεπές και ικανό μέλος του κόμματος\nΠαλιά στελέχη διερωτώνται γιατί ο Μητσοτάκης προτίμησε να μετατρέψει τη ΝΔ σε ηφαίστειο και να την εμφανίσει υπό διάλυση, προκειμένου να προστατεύσει κάποιον που ο ίδιος διόρισε αντιπρόεδρο και επιμένει να τον κρατάει παρότι θεωρείται βαρίδι και για το κόμμα -και προβάλλει ως εν δυνάμει αντίπαλός του.\nΟρισμένοι θέτουν με νόημα το ερώτημα: τι περίεργες αντιδράσεις είναι αυτές; Δεν μπορούσε ο Άδωνις να υπερασπιστεί τον εαυτό του και έσπευσε ο Κυριάκος; Αυτή η δουλειά θα γίνεται τώρα στη ΝΔ; «Όποιος ενοχλεί τον αντιπρόεδρο θα διαγράφεται; Τότε θα μείνει μόνο ο Σαμαράς και -ίσως- ο Βορίδης» λένε . Άντε κι ο Θοδωρής Ρουσσόπουλος, παλιός ανταγωνιστής του Αντώναρου- που δέχεται να συγκρίνεται η περίπτωσή του με του Γεωργιάδη.\nΠολιτικοί παρατηρητές – αλλά και βουλευτές της ΝΔ- σημειώνουν ότι θα ήταν δικαιολογημένη η απομάκρυνση του Γεωργιάδη- -μέχρι να ξεκαθαρίσουν οι υποθέσεις που τον αφορούν τουλάχιστον. Αντί γι’ αυτό ο Μητσοτάκης απομάκρυνε ένα αξιοπρεπές και ικανό μέλος του κόμματος. Για τον μέσο Νεοδημοκράτη ο Αντώναρος έχει μακρά και διαυγή διαδρομή στη ΝΔ και ανήκει σ’ αυτούς που προσθέτουν και δεν αφαιρούν σε ένα κόμμα.\nΟι αιτιάσεις που διατυπώνουν είναι σαφείς: «Ο Αντώναρος εκθέτει τη ΝΔ ή ο Γεωργιάδης; Από τον πρώην πορτ παρόλ του Καραμανλή κινδυνεύει η ΝΔ ή από τον πρώην βουλευτή του ΛΑΟΣ;» Οι αναρτήσεις του Αντώναρου ενοχλούν τον Μητσοτάκη, αλλά όχι ο μεταμεσονύκτιος παροξυσμός Γεωργιάδη σε περιθωριακά κανάλια και οι κραυγές του στα πρωινάδικα;\nΈμπειροι κομματικοί παράγοντες προσπαθούν να εξηγήσουν γιατί ο Κυριάκος ταυτίζεται με τον αντιπρόεδρο του – που απέφυγε να υπερασπιστεί ο ίδιος τον εαυτό του έναντι του Αντώναρου για όσα του καταλόγιζε. Εκτιμούν ως περίεργη πρακτική να επεμβαίνει ο πρόεδρος , αλλά να μην αντιδρά ο θιγόμενος- που παίρνει και …αποστάσεις από τη διαγραφή: «δεν θα στραφώ ποτέ εναντίον νεοδημοκράτη».\nΑυτό δεν εμποδίζει τα στελέχη της να ρωτούν: πόσο κομματικό «αυγοτάραχο»- που θα έλεγε και η Μαρίκα Μητσοτάκη- είναι ο Κυριάκος με τον Άδωνι; Πώς γίνεται ένας πρόεδρος που θέλει να θεωρείται σύγχρονος πολιτικός να ταυτίζεται με το τριτοκοσμικό θέαμα που εμφανίζει δημοσίως ο Άδωνις καθημερινά;\nΣύμφωνα με εσωκομματικές αναγνώσεις στελεχών η διαγραφή Αντώναρου δεν είναι μια τυπική πράξη απομάκρυνσης, άλλωστε δεν είχε πυκνή κομματική δράση. Εκλαμβάνεται κατ’αρχάς ως απειλή για όσα στελέχη δεν αντέχουν να παρακολουθούν το διασυρμό του κόμματος του από τον διορισμένο -που λέει και η Ντόρα -αντιπρόεδρο. Προειδοποίηση να μην αντιδρούν για τη συμπεριφορά Γεωργιάδη.\nΤα ίδια στελέχη θεωρούν ότι έχει επίσης ένα συμβολισμό που στρέφεται κατά των Καραμανλικών του κόμματος παρότι είναι η ραχοκοκαλιά του. Ίσως και κατά του Καραμανλή, αν ληφθεί υπόψη ότι οι φίλοι του Κυριάκου άρχισαν της γνωστές αρλούμπες – με αφορμή την απελπισμένη αναφορά του Σαμαρά στον Παπαγγελόπουλο.\nΓια όσους τον ξέρουν ο Βαγγέλης Αντώναρος δεν είναι εκδικητικός άνθρωπος. Αλλά ένας πολιτικός με τις αδυναμίες του Μητσοτάκη θα ήταν καλύτερα να τον έχει μέσα στο κόμμα, παρά έξω. Άλλωστε τον Άδωνι περιέγραφε. Τον έβγαζε στη σέντρα -και για λόγους απολύτως ευδιάκριτους- όχι τον Μητσοτάκη.\nΟρισμένοι λένε ότι μάλλον δεν θα θέλει να του συμβεί. Πάντως τώρα τον απελευθέρωσε και τα βέλη του μπορούν να πάνε κατ’ ευθείαν στον ίδιο τον Κυριάκο-χωρίς κανείς να μπορεί να τον κατηγορήσει γι’ αυτό. Και δόξα τω Θεώ αφορμές και θέματα υπάρχουν. Όπως υπάρχει και ακροατήριο στο οποίο απευθύνεται ο διαγραφείς: και αναγνωρισμένο στέλεχος της ΝΔ είναι και έγκριτος δημοσιογράφος.\nΤι θα κάνει σ αυτή την περίπτωση ο Μητσοτάκης; Θα διαγράφει και όποιον από τη ΝΔ κάνει παρέα με τον Αντώναρο; Θα τιμωρεί όποιον τον διαβάζει; Να περιμένουμε και την απομάκρυνση της απομακρυσμένης Ντόρας, που δεν χρωστάει καλή κουβέντα για τον Άδωνι – και με το δίκιο της; Μήπως και τον Γιώργο Βλάχο που εκστόμισε την ύβρι της ενδεχόμενης παραίτησης του Γεωργιάδη;\nΌσοι πίστευαν από καιρό ότι ο Μητσοτάκης θα πληρώσει ακριβά την κολεγιά με τον Γεωργιάδη άρχισαν να δικαιώνονται: με τη διαγραφή Αντώναρου συμβαίνει ήδη. Εκτιμάται ότι θα αντιδράσουν πολλοί στην διαφραφή, καθώς τα γνήσια στελέχη της ΝΔ δεν θα δεχθούν να φεύγουν οι Αντώναροι και να μένουν οι Γεωργιάδηδες. Το λένε ήδη πολλοί: αν υπάρχει κάποιος στη ΝΔ που έχει καθυβρίσει του πάντες στο κόμμα-του ιδίου του Μητσοτάκη μη εξαιρουμένου- είναι ο Γεωργιάδης – που όχι μόνο επιβραβεύθηκε, αλλά καθαρίζει και παλιά στελέχη τώρα. Άλλοι το θέτουν αλλιώς: σε τελευταία ανάλυση ο Άδωνις είναι ελεγχόμενος από τις αρχές δεν είναι ο Αντώναρος …\nΥΓ.Για την ιστορία: τι ακριβώς από την ανάρτηση του Αντώναρου -που θα υπέγραφε κάθε σοβαρό στέλεχος της ΝΔ που αγωνιά για το κόμμα του, εκτός από αυτούς που αγωνιούν για μια θέση στα ψηφοδέλτια-οδήγησε τον Μητσοτάκη στην απόφαση της διαγραφής;\n«Ο σεξιστής εκ της τάξεως των μουσαφιραίων προερχόμενος (για λίγο ακόμη διαστημα) δοτός αντιπρόεδρος αποδεικνύει με τη συμπεριφορά του κσθε μέρα που περνάει οτι δυσκολεύεται να ενταχθεί στον χώρο της μεγάλης κεντροδεξιάς παράταξης.Η ψυχραιμία σε δύσκολες περιστάσεις ειναι μεγάλη αλλά σπάνια αρετή. Και συνήθως οι περισσότεροι τα κάνουν θάλασσα οταν προσπαθούν να παίξουν ρόλους μεγαλύτερους από το μπόι τους…Εδώ όλοι κρίνονται. Κι η μέρα της κρίσης πλησιάζει ειδικά οταν με τη συμπεριφορά τους «λεκιάζουν» την εκόνα μιας μεγάλης παράταξης. Είμαι βέβαιος οτι ο Κυριάκος Μητσοτάκης που ξέρω ότι ενημερώνετσι πλήρως θα πάρει σύντομα πρωτοβουλίες.Αλλωστε ενας αντιπρόεδρος, ο Κωστης Χατζηδάκης, είναι υπεραρκετός.»\nΟ Γιώργος Αυτιάς αποκάλυψε τι θα συμβεί με τις μειώσεις συντάξεων και τους φόρους το 2019\nΗ Δρ. Ουρανία Καστανά εκπροσώπησε την Ελλάδα στο μεγαλύτερο πειραματικό χειρουργείο της Ευρώπης\nΘ. Αναστασιάδης: Έχουμε στην εξουσία τον πρωταθλητή του… “μάλιστα κύριε”\nΚ. Μίχαλος: Η ΝΔ χρειάζεται να αρθρώσει πατριωτικό λόγο. Όχι με νεοφιλελεύθερα αφηγήματα και …ποταμίσιες συνακροάσεις\nΥστερόγραφα Team I January 21st, 2019\nΟ Ψαριανός άργησε (μερικές ώρες) να… μιμηθεί τον Αμυρά, κουνώντας μαντίλι στο Ποτάμι\nΛάζαρος Καλλιανιώτης I January 21st, 2019\nΧριστοδουλάκης: Προχωράμε δυναμικά και αποφασιστικά\nΡένα Δούρου: Παρέμβαση πνοής για την οδική ασφάλεια\nΓεροβασίλη: Απαράδεκτη μικροπολιτική εκμετάλλευση


Toν θυμάστε; Δείτε πώς είναι σήμερα ο Θεόφιλος Βανδώρος από... - Star.gr\nMEDIA Πέμπτη, 7 Απριλίου 2016, 14:10\n«Έχω κάνει σεξ με όσα άτομα χωράνε σε ένα δωμάτιο»\nΜια από τις σπάνιες τηλεοπτικές συνεντεύξεις του έδωσε στο «Πρωινό» ο Θεόφιλος Βανδώρος, ο ηθοποιός που έγινε ευρέως γνωστός μέσα από την σειρά «Τμήμα Ηθών».\nΌπως θα δείτε και στο video, 24 ολόκληρα χρόνια μετά την προβολή του πρώτου επεισοδίου, ο Θεόφιλος Βανδώρος έχει αποχωριστεί την μακριά του κοτσίδα, σήμα κατατεθέν του, που έκανε τότε πολλές γυναίκες να «παραληρούν» στη θέα του.\n«Ήταν ένας ρόλος που σχεδόν κινδύνεψα να ταυτιστώ μαζί του» δήλωσε ο Θεόφιλος Βανδώρος στην κάμερα, βάζοντας τα πράγματα στη θέση τους για μια δήλωση που είχε κάνει στο παρελθόν, λέγοντας πως «έχω κάνει σεξ με όσα άτομα χωράνε σε ένα δωμάτιο»:\n«Αυτή η δήλωσε με κυνηγάει. Ήταν μια πιπεράτη συνέντευξη που είχα δώσει. Δεν είναι περίεργο! Γιατί… πόσοι χωράνε σε ένα δωμάτιο; Δηλαδή αν είναι πολύ μικρό δωμάτιο, μπορείς να είσαι μόνο εσύ και μια κοπέλα» εξήγησε.\nΣτη συνέχεια, αναφέρθηκε στην ανδρική φιλία, λέγοντας πως «είναι ένας ιερός δεσμός. Είναι τόσο ισχυρός που αν υπάρχει έστω και κατ' ελάχιστο προδιάθεση ομοφυλοφιλική θα εκφραστεί».\nΓια να καταλήξει λέγοντας πως «με έχουν φλερτάρει άνδρες. Άλλο είναι να σε φλερτάρει και άλλο να σου την πέσει κάποιος! Μια δυο φορές στη ζωή μου, μου συνέβη να νιώσω αυτό το καταπιεστικό, και εκεί φέρθηκαν ολίγον άγαρμπα. Δεν έδειρα κανέναν!»


Πορτογαλία: Θα γίνει η επόμενη Ελλάδα; | ΚΟΣΜΟΣ | antinews.gr\nΠορτογαλία: Θα γίνει η επόμενη Ελλάδα;\nΟι Βρυξέλλες αντιμετωπίζουν μια δεύτερη «επανάσταση» κατά της λιτότητας, καθώς η πορτογαλική Αριστερά απαιτεί το δικαίωμα να κυβερνήσει, σχολιάζει ο Ambrose Evans-Pritchard.\nΗ καθυστερημένη βόμβα σχετικά με τις πολιτικές χρέους-αποπληθωρισμού της ευρωζώνης απασφαλίστηκε και σε μια δεύτερη χώρα. Η Πορτογαλία εντάχθηκε στην εξέγερση ενάντια στη λιτότητα. Η ξεχαρβαλωμένη δημοσιονομική πειθαρχία και η οικονομική εποπτεία που επιβλήθηκε στην νότια Ευρώπη από τη Γερμανία καταρρέει στο πιο ευάλωτο μέτωπο. Ο Αντόνιο Κόστα, αρχηγός των Σοσιαλιστών και γιος ενός ποιητή Γκόα, αρνήθηκε να προχωρήσει περαιτέρω σε περικοπές μισθών των δημοσίων υπαλλήλων, ή να υπακούσει πειθήνια σε ένα συνασπισμό της δεξιάς υπό της επίβλεψη της τρόικας. Ενάντια σε όλες τις υποθέσεις, έχει αναστείλει την ιστορική διαμάχη του κόμματός του με τους κομμουνιστές της Πορτογαλίας και συμμετέχει σε μια τριπλή συμμαχία με το Μπλόκο της Αριστεράς. Το τρίο απαίτησε το δικαίωμα να κυβερνήσει τη χώρα και μαζί έχουν την απόλυτη πλειοψηφία στο πορτογαλικό κοινοβούλιο.\nΗ ετυμηγορία από τις αγορές ήταν άμεση. «Δεν θα είμαστε πρόθυμοι να επενδύσουμε στο πορτογαλικό χρέος» δήλωσε η Rabobank, που περιγράφει την εξέλιξη των γεγονότων ως πολιτικό σοκ. Ο πρόεδρος της χώρας έχει το συνταγματικό δικαίωμα να διορίσει εκ νέου την παλιά φρουρά - και μπορεί στην πραγματικότητα να το κάνει τις επόμενες ημέρες - αλλά αυτό θα αφήσει τη χώρα ακυβέρνητη και θα ήταν ένα επικίνδυνο βήμα σε μια νεαρή δημοκρατία, με τις μνήμες της δικτατορίας Σαλαζάρ να είναι σχετικά νωπές.\n«Η πλειοψηφία των Πορτογάλων δεν ψήφισε τον κατεστημένο συνασπισμό. Θέλουν μια αλλαγή», δήλωσε η Μίριαμ Κόστα από το Πανεπιστήμιο της Λισαβόνας. Ο Τζόζεφ Ντάουλ, επικεφαλής της συντηρητικής παράταξης στο Ευρωπαϊκό Κοινοβούλιο, προειδοποίησε ότι η Πορτογαλία αντιμετωπίζει έξι μήνες χάους και κινδυνεύει να πάρει το δρόμο της Ελλάδας.\nΟι ακρο-αριστεροί σύμμαχοι του Κόστα θέλουν την επιστροφή στο εσκούδο. Πιστεύουν ότι τα βασανιστικά ακροβατικά στην Ελλάδα υπό τον Αλέξη Τσίπρα δείχνουν πέρα από κάθε αμφιβολία ότι είναι αδύνατο να εκτελέσουν μια κυρίαρχη οικονομική πολιτική στο πλαίσιο των περιορισμών του ενιαίου νομίσματος.\nΟ κομμουνιστής ηγέτης, Τζερόνιμο ντε Σούσα, έχει ζητήσει την «διάλυση της νομισματικής ένωσης» για το καλό όλων, πριν κάνει περαιτέρω ζημιά στην πιο παραγωγική βάση της ευρωπαϊκής οικονομίας. Το κόμμα του απαιτεί 50% διαγραφή του δημόσιου χρέους της Πορτογαλίας και μια περικοπή 75% των τόκων και έχει ως στόχο να σκίσει την Συνθήκη της Λισαβόνας της ΕΕ και το Δημοσιονομικό Σύμφωνο. Θέλει να εθνικοποιήσει τις τράπεζες, να αναστρέψει την ιδιωτικοποίηση του συστήματος μεταφορών, της ενέργειας, και των τηλεπικοινωνιών και να αναλάβει τα «ανώτερα επίπεδα της οικονομίας».\nΗ Καταρίνα Μαρτίνς, επικεφαλής του Αριστερού Μπλοκ, είναι πιο διακριτική, αλλά λέει ότι αν ο λαός της Πορτογαλίας πρέπει να επιλέξει μεταξύ της «αξιοπρέπειας και του ευρώ», η αξιοπρέπεια πρέπει να υπερισχύσει. «Κάθε κυβέρνηση που αρνείται να υπακούσει τον Βόλφγκανγκ Σόιμπλε πρέπει να είναι προετοιμασμένη να δει την Ευρωπαϊκή Κεντρική Τράπεζα κλείνει τις τράπεζες», είπε.\nΣίγουρα έχει δίκιο γι 'αυτό. Το μάθημα του ελληνικού δράματος είναι ότι η ΕΚΤ είναι το πολιτικό όργανο επιβολής της νομισματικής ένωσης και είναι πρόθυμη να γονατίσει τους αντάρτες, τραβώντας την πρίζα στο τραπεζικό σύστημα μιας χώρας. Αυτά τα δύο κόμματα έχουν προς το παρόν υποχωρήσει στους ευσεβισμούς της ευρωζώνης, συμφωνώντας αόριστα να συμμορφωθούν με τους δημοσιονομικούς κανόνες της Ευρωζώνης. Τέτοια λόγια του αέρα δεν έχουν νόημα.\nΤο Δημοσιονομικό Σύμφωνο της ΕΕ απαιτεί από την Πορτογαλία να μειώσει το δημόσιο χρέος της από 127% σε 60% του ΑΕΠ μέσα σε είκοσι χρόνια, υπό την απειλή κυρώσεων, με παράλληλες περικοπές στην Ιταλία, την Ισπανία, τη Γαλλία και το Βέλγιο, που αλληλοτρέφονται και είναι πιθανό να παγιδεύσουν την νομισματική ένωση σε μια περιοριστική δίνη για μια ακόμα γενιά.\nΓια την Πορτογαλία αυτό συνεπάγεται ένα πρωτογενές πλεόνασμα του προϋπολογισμού σε τέτοια κλίμακα που δεν μπορεί να είναι συμβατό με την οικονομική ατζέντα της Αριστεράς.\nΟι προτάσεις του Κόστα - ελάχιστα πιο μετριοπαθείς - τον έβαλαν σε πορεία σύγκρουσης με την Ευρωπαϊκή Επιτροπή. Έχει ορκιστεί να «γυρίσει σελίδα στην λιτότητα», αντιστρέφοντας τις περικοπές της τρόικας, να επαναφέρει τη μεταρρύθμιση της εργασίας, να επανεξετάσει την ιδιωτικοποίηση των δημόσιων συγκοινωνιών και των υδατικών έργων και να ξεκινήσει ένα πακέτο ανάκαμψης 55 σημείων με βάση τις δαπάνες για την υγειονομική περίθαλψη και την εκπαίδευση.\nΗ αναστάτωση στην Πορτογαλία έχει πιάσει την ελίτ της Ευρώπης εξαπίνης. Η ευρωζώνη απολαμβάνει μια κυκλική ανάκαμψη του είδους, ωθούμενη από το ευτυχές τρίο της φθηνής ενέργειας, του φτηνού ευρώ και των φθηνών πιστώσεων. Η ποσοτική χαλάρωση της ΕΚΤ έχει ρίξει στο σύστημα ρευστότητα, παρότι η Ευρώπη εξακολουθεί να βρίσκεται με το ένα πόδι στον αποπληθωρισμό. Οι ηγέτες της Ευρώπης πίστεψαν ότι η κρίση τελείωσε και πίστεψαν την δική τους προπαγάνδα ότι η Πορτογαλία ανέκτησε με επιτυχία την επιστροφή στην ασφάλεια, με την αυστηρή τήρηση των όρων της τρόικας. Αυτό ήταν πάντα ένας ευσεβής πόθος.\nΟ Γουίλιαμ Μπιούτερ, επικεφαλής οικονομολόγος της Citigroup, αναφέρει ότι η Πορτογαλία έχει πολλές κοινές οικονομικές «παθολογίες» με την Ελλάδα, με τα ποσοστά χρέους να είναι ήδη πέρα από το σημείο χωρίς επιστροφή και μια νέα κρίση φερεγγυότητας να είναι σχεδόν αναπόφευκτη στην επόμενη ύφεση.\nΤο συνδυασμένο δημόσιο και ιδιωτικό χρέος της Πορτογαλίας είναι 370% του ΑΕΠ. Αυτό είναι το δεύτερο υψηλότερο ποσοστό στον ανεπτυγμένο κόσμο, μετά την Ιαπωνία, αλλά η Ιαπωνία είναι ένας διεθνής δανειστής, ενώ η Πορτογαλία έχει καθαρές εξωτερικές υποχρεώσεις της τάξης του 215% του ΑΕΠ. «Μια συστημική λύση στο πρόβλημα της υπερβολικής μόχλευσης είναι απαραίτητη», λέει το Διεθνές Νομισματικό Ταμείο.\nΤο ΔΝΤ επαινεί το «θαύμα των εξαγωγών» της Πορτογαλίας, αλλά προειδοποιεί ότι τα κέρδη έχουν στενή βάση. Ενώ οι εξαγωγές έχουν εκτοξευθεί από 30% σε 40% του ΑΕΠ από το 2010, δεν υπήρξαν τέτοιες εξελίξεις στην «εγχώρια προστιθέμενη αξία», που είναι αυτό το οποίο έχει σημασία για την ανταγωνιστικότητα. «Μια διαρκής εξισορρόπηση της οικονομίας δεν έχει πραγματοποιηθεί και ο μη εμπορεύσιμος τομέας εξακολουθεί να είναι κυρίαρχος», αναφέρει. «Η Πορτογαλία αντιμετωπίζει μια οξεία πρόκληση στην οικονομική ανάπτυξη. Η αύξηση της παραγωγικότητας έχει μειωθεί κατά τον τελευταίο μισό αιώνα. Ο πληθυσμός σε ηλικία εργασίας της Πορτογαλίας αναμένεται να μειωθεί και το μετοχικό κεφάλαιο της χώρας συρρικνώνεται, λόγω των ανεπαρκών επενδύσεων» αναφέρει.\nΑυτό το μίγμα υψηλού χρέους και χρόνιας χαμηλής ανάπτυξης που είναι τόσο τοξική, σε συνδυασμό με αποπληθωριστικές δυνάμεις δηλητηριάζουν τη δυναμική του χρέους. Το ΔΝΤ λέει ότι ο μόνος σίγουρος τρόπος για να ξεφύγουν από την παγίδα της στασιμότητας εντός των περιορισμών της ευρωζώνης είναι ένα ωστικό κύμα της ριζικής μεταρρύθμισης της αγοράς. Ωστόσο, οι μεταρρυθμίσεις έχουν ήδη «παγώσει». Τώρα μπορεί να θεωρηθούν απίθανες.\nΗ εξέγερση κατά των μέτρων λιτότητας στην Πορτογαλία είναι μια πρόγευση του τι μπορεί να συμβεί σε μια σειρά κρατών-μελών της ευρωζώνης όταν η παγκόσμια οικονομική ανάπτυξη ανατραπεί, όπως μπορεί να συμβεί μέσα σε δύο χρόνια με τα ιστορικά πρότυπα.\nΗ κοινωνική και πολιτική ζημιά που προκαλείται από την αυτο-προκαλούμενη πτώση της ευρωζώνης από το 2008 ως το 2014 εξακολουθεί να ζυμώνεται, σε μια εύφλεκτη ατμόσφαιρα, εάν η περιοχή πληγεί σύντομα από νέα ύφεση.\nΤο νομισματικό μπλοκ είναι σε χειρότερη κατάσταση σχεδόν με κάθε μέτρο, από ό,τι ήταν πριν από την κρίση της Lehman. Τα επίπεδα του χρέους είναι 35 ποσοστιαίες μονάδες του ΑΕΠ υψηλότερα. Η ανεργία στην ευρωζώνη έχει κολλήσει στο 11%. Η αξιοπιστία της ηγεσίας της Ευρωζώνης είναι υπό κατάρρευση. Ισχυρές λαϊκιστικές δυνάμεις παραμονεύουν στην Ισπανία, την Ιταλία και τη Γαλλία. Τα γεγονότα στην Πορτογαλία έχουν δείξει ότι κάθε εκλογική αναμέτρηση στη Νότια Ευρώπη είναι πλέον ένας «κίνδυνος εκδήλωσης». Οι πολιτικοί δειλοί επιστρέφουν και ο οικονομικός χρόνος εξαντλείται.\nΑΧΙΛΛΕΑΣ Κ. 22/10/2015 21:09:49\nΜε άλλα λόγια οι Ευρωπαίοι εξακολουθούν να θωρούν τον Τσίπρα Αντιμνημονιακό και αντάρτη κατά του Τραπεζιτικού κατεστημένου της Ε.Ζ. Άδικα δηλαδή κατ' αυτούς οι "σύντροφοί" του θεώρησαν οτι πρόδωσε την Αριστερά. Στην πρώτη ευκαιρία θα ταυτιστεί και πάλι με τους Πορτογάλους αριστερούς και τους Podemos...Μάλλον οι Γερμανοί έχουν μπλέξει άσχημα στην διακυβέρνηση της Ε.Ζ...


Παρασκευή, 03 Μαΐου 2019 17:25\tTennisnews Team\nΣε ένα πολύ δυνατό τμήμα βρέθηκε η Μαρία Σάκκαρη, μετά και τη σημερινή κλήρωση του Mutua Madrid Open. Δείτε αναλυτικά.\nΗ Σάκκαρη θα κληθεί να αντιμετωπίσει από τον 1ο γύρο μια από τις καλύτερες παίκτριες στο χώμα παγκοσμίως, που θα έχει και τον κόσμο στο πλευρό της στη συγκεκριμένη περίπτωση, την Carla Suarez Navarro.\nΗ νικήτρια αυτού του αγώνα έχει πιθανή αντίπαλη στον 2ο γύρο την Julia Goerges, Νο. 19 στο ταμπλό, που θα πρέπει πρώτα να επιβεβαιώσει τα προγνωστικά ενάντια στη Viktoria Kuzmova. Στον 3ο γύρο ο δρόμος της Σάκκαρη διασταυρώνεται με την καλύτερη τενίστρια στο χώμα τα τελευταία χρόνια, Simona Halep.\nΜεγάλα παιχνίδια βγήκαν από τη σημερινή κλήρωση του μαδριλένικου τουρνουά, που ανήκει στην Premier Mandatory κατηγορία της WTA. Η Victoria Azarenka θα αντιμετωπίσει την Daria Kasatkina και η νικήτρια αυτού του ματς θα παίξει πιθανότατα με την Sloane Stephens, που στον 1ο γύρο θα αντιμετωπίσει qualifier.\nΗ πρόσφατη πρωταθλήτρια του Istanbul Cup, Petra Martic, θα πρέπει να αντιμετωπίσει την Garbine Muguruza στον 1ο γύρο, ενώ όποια περάσει πιθανότατα θα βρει απέναντί της την Angelique Kerber στον 2ο γύρο.\nΤέλος, η Halep είναι στο ίδιο τμήμα του ταμπλό με την Elina Svitolina (προημιτελικά) και με την κορυφαία της παγκόσμιας κατάταξης, Naomi Osaka (ημιτελικά), ενώ στην άλλη μεριά του ταμπλό βρίσκονται οι Petra Kvitova, Kerber, Kiki Bertens και Stephens.\nSasnovich - Kontaveit \nVan Uytvanck - Bencic\nYastremska - Pliskova \nSakkari - Suarez Navarro\nKasatkina - Azarenka\nCornet - Wozniacki \nTsurenko - Kerber \nPavlyuchenkova - Ostapenko\nHsieh - Garcia\nSakkari/Suarez Navarro - Goerges \n Stephens - Kasatkina/Azarenka\n Sabalenka - Pliskova \n Halep - Goerges \n Stephens - Wozniacki \nΑναλυτικά το ταμπλό των γυναικών στο Mutua Madrid Open


Μάρτιος 2020 - Μαγικά Μολύβια\nΓλώσσα Ε’ δημοτικού: κρεμάλα\nΗ παρακάτω κρεμάλα περιλαμβάνει λέξεις από το βασικό λεξιλόγιο των ενοτήτων της Γλώσσας.\nΓλώσσα Α’ δημοτικού: βοηθητικές αφίσες (αι, οι, ει)\nΜπορείτε να τις κατεβάσετε κι από εδώ\nΕδώ Νηπιαγωγείο! Βρες τη σωστή σκιά\n29 Μαρτίου, 2020 31 Μαρτίου, 2020\nΟι σκιές μπερδεύτηκαν και μόνο με τη βοήθειά σου θα βρει κάθε ζουζούνι τη δική του!\nΜαθηματικά Β’ δημοτικού: προπαίδεια\nΈφτασε και η ώρα για τα μικρά μας δευτεράκια! Θυμόμαστε την προπαίδεια; Για δυνατούς λύτες… εδώ. (χρειάζεται να κατεβάσετε την εφαρμογή Quizizz στο κινητό σας, ώστε το παιδί να παίξει από το κινητό)\nΙστορία Γ’ δημοτικού: Ο Τρωικός πόλεμος\nΜπαίνουμε στη χρονομηχανή μας και γυρίζουμε στον Τρωικό πόλεμο! Τον θυμόμαστε;\nΓεωγραφία ΣΤ’ δημοτικού: ήπειροι και ωκεανοί\n24 Μαρτίου, 2020 31 Μαρτίου, 2020\nΓυρνάμε πίσω και θυμόμαστε τις ηπείρους και τους ωκεανούς του πλανήτη μας!\nΓλώσσα Α’ δημοτικού: αναγραμματισμός\n24 Μαρτίου, 2020 1 Απριλίου, 2020\nΔες προσεκτικά την εικόνα και φτιάξε τη λέξη!\nΕδώ Νηπιαγωγείο! Θυμάμαι να μετράω;\nΕδώ Νηπιαγωγείο! Θυμάμαι να μετράω; Στο παρακάτω παιχνίδι εμφανίζονται αριθμοί και αστεράκια. Είναι τα αστεράκια όσα δείχνουν οι αριθμοί;\nΓλώσσα Α’ δημοτικού: τα τρία γένη\n23 Μαρτίου, 2020 31 Μαρτίου, 2020\nΣέρνοντας τα κουτάκια με τις λέξεις, προσπάθησε να τις βάλεις στη σωστή θέση! Τα αρσενικά είναι αυτά που έχουν μπροστά ο. Τα θηλυκά είναι αυτά που έχουν μπροστά η. Τα ουδέτερα είναι αυτά που έχουν μπροστά το.\nΓλώσσα Α’ δημοτικού: Ρήμα ρήμα είσαι εδώ;\nΕίσαι αρκετά γρήγορος ώστε να βρεις τα ρήματα και να μη σε φάει το τερατάκι;


Σπίτι > Προϊόντα > Κατσαβίδι μπρελόκ\n(Σύνολο 2 Προϊόντα για Κατσαβίδι μπρελόκ)\nTSM CO., LTD. is one of the Κατσαβίδι μπρελόκ leading brands in China. It is the factory & supplier specializing in manufacturing Κατσαβίδι μπρελόκ. Offer high quality Κατσαβίδι μπρελόκ at a cheap wholesale price.\nΧονδρικό Κατσαβίδι μπρελόκ από την Κίνα, πρέπει να βρείτε φτηνές Κατσαβίδι μπρελόκ ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Κατσαβίδι μπρελόκ παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Κατσαβίδι μπρελόκ, Είμαστε 'll να σας απαντήσει ταχύτερα.


Αλ Αρζ - Ξενοδοχεία\nΑλ Αρζ: Αναζήτηση ξενοδοχείων\nΔείτε ξενοδοχεία για Αλ Αρζ στο χάρτη\nΑλ Αρζ: Εξερευνήστε την πόλη\nΑλ Αρζ: Επισκόπηση\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες θα βρουν πολλά πράγματα στην περιοχή (Αλ Αρζ), για να δουν, καθώς και δημοφιλή αξιοθέατα, όπως: Μοναστήρι Mar Sarkis και Μοναστήρι Qozhaya. Όσο είστε στην πόλη, μη χάσετε την ευκαιρία να δείτε και άλλα αξιοθέατα, όπως: Δάσος των Κέδρων.\nΑλ Αρζ: Πού να μείνετε\nΟ προορισμός αυτός (Αλ Αρζ) αποτελεί μια φιλόξενη πόλη και προσφέρει αναρίθμητα ξενοδοχεία και άλλου είδους καταλύματα. Υπάρχουν 3 ξενοδοχεία στην περιοχή (Αλ Αρζ) και μπορείτε να βρείτε έως και 15 προσφορές δωματίων στη Hotels.com, ορισμένες εκ των οποίων με έκπτωση έως και 50%. Διαθέτουμε χαμηλές τιμές δωματίων από 27 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Αλ Αρζ, καθώς και στη γύρω περιοχή:\nΑλ Αρζ: Τι να δείτε στη γύρω περιοχή\n• Μοναστήρι Mar Sarkis (8,5 χλμ. από το κέντρο της πόλης)\n• Μοναστήρι Qozhaya (8,7 χλμ. από το κέντρο της πόλης)\nΑλ Αρζ: Πότε να πάτε


Δημόσια κόντρα για τον Κακά\nΓια τη Ρεάλ Μαδρίτης είναι ζήτημα τιμής, ίσως και έμμονη ιδέα. Ο Ραμόν Καλδερόν, που εξελέγη πρόεδρος της ομάδας τον Ιούλιο, είχε δώσει την εξής υπόσχεση στην προεκλογική του εκστρατεία. «Θα σας φέρω τον Καπέλο και τον Κακά». Ο Καπέλο πήγε στη Μαδρίτη, ο Κακά όμως όχι. «Η αποτυχία στο θέμα του Κακά είναι ανοικτό τραύμα που ο Καλδερόν προσπαθεί να κλείσει» λένε οι γνωρίζοντες. Από οικονομικής πλευράς, ο Κακά θα κερδίζει περισσότερα στη Μαδρίτη. Στη Μίλαν παίρνει 5,5 εκατ. ετησίως, ενώ στη Ρεάλ η αμοιβή του θα μπορούσε να φθάσει τα 9 εκατ. ετησίως, λόγω διαφορετικής φορολογίας. Η Μίλαν όμως δεν θέλει ούτε να ακούσει. «Δεν τίθεται καν θέμα» λέει ο Γκαλιάνι. «Η Μίλαν του Μπερλουσκόνι δεν πούλησε ποτέ παίκτη της για τα χρήματα. Η υπόθεση του Σεβτσένκο ήταν πολύ ιδιαίτερη, τον αφήσαμε να φύγει μόνο επειδή το ήθελε. Από δω και πέρα δεν θα φεύγει κανείς, ούτε οι δυσαρεστημένοι». Σαν να μην έφθαναν αυτές οι δηλώσεις, λίγο νωρίτερα ο Γκαλιάνι είχε πει ότι προτιμά να παραιτηθεί ο ίδιος παρά να αφήσει τον Κακά να φύγει, ενώ ο Μπερλουσκόνι έδωσε την εξής γλαφυρή απάντηση. «Προσφέρει η Ρεάλ 60 εκατομμύρια για τον Κακά; Εμείς δεν τον δίνουμε ούτε για 200. Ξυπνάει ο Καλδερόν το πρωί και το πρώτο πράγμα που σκέφτεται είναι πώς θα πάρει τον Κακά; Εγώ το πρώτο πράγμα που σκέφτομαι είναι να πάω στην τουαλέτα».\nΟ Ιγκαΐν στη Ρεάλ\nΣύμφωνα με δημοσιογραφικές πληροφορίες, οι ποδοσφαιρικές ομάδες της Ρεάλ Μαδρίτης και της Ρίβερ Πλέιτ Αργεντινής συμφώνησαν χθες για τη μεταγραφή του Γκονζάλο Ιγκαΐν στη μαδριλένικη ομάδα, μέχρι τα τέλη του μήνα. Υστερα από πολλές εβδομάδες επίμονης φημολογίας, η μεταγραφή θεωρείται πλέον επίσημη. Ο Γκονζάλο Ιγκαΐν ετοιμαζόταν χθες το βράδυ να εμφανισθεί ενώπιον των ΜΜΕ και να ανακοινώσει τη μετακόμισή του στη Μαδρίτη. Οι δύο πλευρές, σύμφωνα με τον ισπανικό Τύπο, συμφώνησαν σε εξαετές συμβόλαιο, με τίμημα 13 εκατ. ευρώ, για τον νεαρό μέσο της Ρίβερ Πλέιτ. Η διαπραγμάτευση πρέπει να ήταν εξουθενωτική, καθώς η Ρεάλ είχε αφήσει να διαρρεύσει ότι δεν θα συμφωνούσε σε συμβόλαιο μεγαλύτερο των 11 εκατ. ευρώ. Παρόλα αυτά, οι απεσταλμένοι της ομάδας, Πέτια Μιγιάτοβιτς και Φράνκο Μπαλντίνι, υπέκυψαν στις οικονομικές απαιτήσεις της Ρίβερ.\nΕπενδύσεις στον αθλητισμό\nΑν και δεν παύει να επαναλαμβάνει, κινδυνεύοντας να γίνει κουραστικός, ότι είναι εδώ και 35 χρόνια οπαδός της Λίβερπουλ, ο Σαμίρ αλ Ανσαρί είναι εξαιρετικά συγκρατημένος όταν ριψοκινδυνεύει στη ζούγκλα των ποδοσφαιρικών επιχειρήσεων. Ο γενικός διευθυντής της Dubai International Capital πιθανός ιδιοκτήτης του μεγάλου συλλόγου της Μερσεϊσάιντ παρουσιάζεται ως «καιροσκόπος επενδυτής, ο οποίος επενδύει σε εταιρείες με μεγάλες προοπτικές ανάπτυξης, καλή διαχείριση και πολλά οφέλη». Για το αφεντικό του τεράστιου ομίλου εταιρειών, ο οποίος διαχειρίζεται τις συμμετοχές των βιομηχανιών του εμιράτου του Ντουμπάι, οι «Reds» της Λίβερπουλ είναι πρώτα απ’ όλα ένα λογότυπο παγκόσμιας εμβέλειας, που μπορεί να συναγωνιστεί τις μεγαλύτερες εμπορικές μάρκες. Ο Σαμίρ αλ Ανσαρί μπορεί να διακρίνει τις μεγάλες ευκαιρίες. Στα μάτια του η Λίβερπουλ, πέντε φορές πρωταθλήτρια Ευρώπης δεν έχει ακόμα εξαντλήσει τις δυνατότητές άντλησης πόρων από προϊόντα και συμβόλαια με διαφημιστικές εταιρείες. Η απόκτηση μιας ομάδας, η φήμη της οποίας υπερβαίνει κατά πολύ τα όρια της Γηραιάς Ηπείρου αποτελεί ευκαιρία για τη μικρή χώρα, το Ντουμπάι, η οποία επιζητεί να γίνει περισσότερο γνωστή εκτός συνόρων. Εάν ο αλ Ανσαρί προχωρήσει στην απόκτηση της ομάδας καταβάλλοντας 668 εκατομμύρια ευρώ, η Λίβερπουλ θα καταστεί η έβδομη κατά σειρά αγγλική ομάδα που περνά στα χέρια ξένων πολυεκατομμυριούχων από το 2000. Το περασμένο καλοκαίρι ένας Αμερικανός επιχειρηματίας αγόρασε την Αστον Βίλα. Λίγο νωρίτερα ο Ρώσος Αλεξάντρ Γκαϊντάμακ είχε αγοράσει την Πόρτσμουθ. Το 2003 ο Ρώσος μεγιστάνας Ρόμαν Αμπράμοβιτς αγόρασε την Τσέλσι, ενώ ένας άλλος Αμερικανός, ο Μάλκομ Γκλέιζερ ανέλαβε τον έλεγχο της Μάντσεστερ Γιουνάιτεντ. Ο Αιγύπτιος ιδιοκτήτης των Χάροντς Μοχάμαντ Αλ Φαγιέντ απέκτησε τη Φούλαμ.\nΕπιστροφή στη χώρα του\nΟ Ράιαν Γκιγκς εξέφρασε την ελπίδα ότι η Μάντσεστερ Γιουνάιτεντ θα καταφέρει να έρθει σε συμφωνία με τη Μπάγερν Μονάχου και να αποκτήσει το μέσο Οουεν Χάρντγκριβς. Ο διεθνής με την εθνική Αγγλίας Χάρντγκριβς έχει δηλώσει πολλές φορές στο παρελθόν ότι θα ήθελε να παίξει στο Ολντ Τράφορντ, όμως μέχρι σήμερα η Μπάγερν έχει απορρίψει αυτό το ενδεχόμενο. «Είναι ένας παίκτης που θα βελτιώσει την ομάδα», δήλωσε στη «Σαν» ο Ράιαν Γκιγκς. «Χρειαζόμαστε δυνατούς παίκτες ώστε να έχουμε βάθος σαν ομάδα και πραγματικά θα ενισχυθούμε με αυτόν. Είναι ποιοτικός παίχτης και νομίζω ότι το απέδειξε στο μουντιάλ της Γερμανίας». Το περασμένο καλοκαίρι η Γιουνάιτεντ προσπάθησε να αποκτήσει τον Χάρντγκριβς παρά την άρνηση της Μπάγερν που τελικά απείλησε ότι θα αναφέρει τη Γιουνάιτεντ στην ΟΥΕΦΑ. Εκτοτε η Μπάγερν υποστηρίζει ότι δεν θα πουλήσει τον Χάρντγκριβς τον Ιανουάριο για φορολογικούς λόγους. Αυτό πάντως δεν εμπόδισε τον Χάρντγκριβς να δηλώνει δημοσίως ότι επιθυμεί να επιστρέψει στην πατρίδα του. «Είναι μια ευκαιρία να παίξω σε ένα διαφορετικό πρωτάθλημα και επίσης στη χώρα που εκπροσωπώ και στην οποία ζουν οι γονείς μου. Δέχθηκα σκληρές επικρίσεις επειδή δήλωσα ότι είναι μεγάλη ευκαιρία, αλλά μερικές φορές χρειάζεται να πεις κάποια πράγματα. Δεν είναι το ίδιο με το να λέω ότι θέλω να πάω στη Μίλαν ή την Ιντερ επειδή μου δίνουν περισσότερα χρήματα. Πρόκειται για την Αγγλία και τη Βρετανία όπου βρίσκεται η οικογένειά μου. Οι γονείς μου και τα αδέλφια μου ζουν στον Καναδά, αλλά οι συγγενείς του πατέρα μου ζουν στο Μπόλτον και της μητέρας μου στο Ριλ. Νομίζω ότι μερικοί άνθρωποι δεν το συνειδητοποιούν αυτό. Νομίζουν ότι είμαι ο μισός Γερμανός ή κάτι τέτοιο, αλλά δεν είμαι. Ανατράφηκα από μια βρετανική οικογένεια. Απλώς έτυχε να βρίσκεται στον Καναδά».